Халқ таълими вазири Шерзод Шерматов расмий саҳифаларида аввалроқ ўзи томонидан айтилган “Мактаб ўқитувчилари сони жами иш ставкасидан 80 мингтага кўп” деган сўзларга қўшимча изоҳ берди.\n“Аввалроқ, соҳада ярим миллион ўқитувчилар бўлиб, улар мавжуд ставкалар сонига қараганда 80 мингга кўп деб берган маълумотимизга озгина аниқлик киритсак.\nМактабларда айнан малакали ўқитувчиларга талаб жуда юқори. Лекин ушбу графикда кўришингиз мумкинки, атиги 3 фоиз ўқитувчи олий тоифага, 11 фоиз эса биринчи тоифага эга, яъни умумий 14 фоиз ўқитувчини яшил категорияга ажратса бўлади. Булар нафақат мактаб директори томонидан эъзозда, балки ота-оналар ҳам айнан шундай малакали ўқитувчиларни репетитор сифатида қўшимча дарс беришга кўндиришга ҳаракат қилишади.\nАввалги пост графигидаги қизил категориядаги мактабларга борилса, аксариятида умуман олий тоифали ўқитувчи йўқ экани кўринади. Аксинча, яшил категориядаги мактабларда олий ва биринчи тоифали ўқитувчилар ҳам нисбатан кўпроқ бўлиб чиқяпти.\nЭнди, қуйироқдаги графикка эътибор берсангиз, яшил категорияли ўқитувчилар педставкага нисбатан кўп эмас, аксинча жойларда уларга талаб жуда юқори. Қизил категориядаги, яъни тоифасиз ўқитувчилар орасида ва умуман олий таълимда ўқимаган ўқитувчилар орасида айнан бир ўқитувчи ўрнида бир неча ўқитувчи ишлаётгани графикдан яққол кўринади. Бунинг натижасида уларнинг ҳақиқатда олаётган ойлиги ҳам анчагина камаяди. Ушбу қизил категориядаги ўқитувчилар умумий ўқитувчиларнинг ярмидан кўпини ташкил этади. 80 минг ўқитувчи кўпроқ дейилгани ҳам айнан ушбу қизил категориядаги ўқитувчилар орасидадир.\nУч-тўрт йил аввал бундай талаб қўйиб бўлмас эди, чунки ўқитувчи ўзининг ишидан бошқа барча иш билан шуғулланар, ҳамда қоғозбозликка кўмилган эди. Ҳозир эса ўқитувчидан фақат ўз устида ишлаш, ҳамда ўқувчиларнинг натижага эришишларига ҳаракат қилиш талаб этилади. Ҳозирнинг ўзидаёқ, дарҳол қизил категориядаги ўқитувчига чора кўрилсин деб айтилгани йўқ. Асосий мақсадимиз таълим сифатини оширишга биргаликда ҳаракат қилиш! Ўқитувчилар орасида ҳам соғлом рақобат шаклланиши барча мактабларда таълим сифати ошишига ёрдам беради.\nP.S.: Эслатиб ўтмоқчиман: Олий ва биринчи тоифани Халқ таълими вазирлиги бермайди. Тоифани Вазирлар Маҳкамаси ҳузуридаги алоҳида Таълим сифатини назорат қилиш давлат инспекцияси имтиҳонлари асосида берилади”, – деган вазир ўз саҳифасида.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хиёнатга олиб келувчи 7 сабаб\t12:50, 29 апрель 2016\tИкки севишган қалб бирлашар экан, улар бир-бирининг меҳр-муҳаббатига, қўллаб-қувватлашига муҳтож бўлади. Жуфтлардан бирининг ожизлик қилиб, хиёнат қилишига нима сабаб бўлади? Ҳатто ҳамма идеал жуфтлик деб ҳавас қиладиган оилалар ҳам вақти келиб, хиёнатни бошдан кечириши мумкин. Бунинг асосий омилларини “fashionstylist.kupivip.ru” нашри санаб ўтди. Ота-онанинг хоҳиши билан турмуш қуриш\nЭр-хотин ўртасидаги ҳис-туйғулар вақт ўтиши билан сўниб боради, натижада инсон бегона одамдан меҳр-муҳаббат излай бошлайди. Бундай пайтда жуфтлик ўрталаридаги муносабатларни янгилашга ҳаракат қилиши лозим, агар бунга бир киши интиладиган бўлса, иккинчи жуфт ҳеч нарсани ўзгартиришни хоҳламаса, хиёнат юз беради. Эътибордан четда қолиш\nАгар жуфтлардан бири қаттиқ севса-ю, иккинчиси бунга беэътибор бўлса, жавобсиз ҳис-туйғуларнинг ўрнини тўлдириш учун севган инсон чеккадан муҳаббатини излайди ва хиёнат қилади. Қасд олиш учун хиёнат қилиш


«Нажот топган юраклар» – Шодиябону | КАРИМОВ ФОНДИ\nГлавная > Янгиликлар > «Нажот топган юраклар» – Шодиябону\n«Нажот топган юраклар» – Шодиябону\nҚарийб икки йил олдин Шодиябону мураккаб юрак операциясини бошдан кечирди. Ушбу операция «Sen Yolg’iz Emassan» Фонди кўмагида Франциянинг Нант шаҳридаги болалар клиникасида амалга оширилди. Шодиябону Фондимиз томонида 2019 йил апрель ойида Францияга жарроҳлик амалиёти учун юборилган Ўзбекистонлик юрак нуқсонлари билан касалланган тўрт нафар болалардан бири эди.\nСафарга болалар оналари билан биргаликда жўнатилди. Шунингдек, бемор болаларнинг хавфсиз учишини таъминлаш ва операция жараёнида оналарни ҳабардор қилиш мақсадида, уларга малакали шифокор ва таржимон ҳамроҳлик қилди. Жарроҳлик амалиёти ва уч ҳафталик реабилитациядан сўнг Шодиябону бошқа болалар билан эсон-омон уйга қайтиб келди.\nБугунги кунда Шодиябонунинг соғлиғи бутунлай тикланди. Ҳозир у 11 ёшда бўлиб, 5-чи синфда ўқийди. Шодиябону жуда қизиқувчан ва тиришқоқ қиз, у ўқишни, мактабдаги тўгаракларда қатнашишни ва математика бўйича олимпиадаларида иштирок этишни ёқтиради. Биз унга соғ-саломатлик ва улкан муваффақиятлар тилаймиз!\nЛола Тилляеванинг «Sen Yolg’iz Emassan – You are not alone foundation» Фондининг молиявий кўмаги билан 2015 йилдан бери франциялик кардиожарроҳлар томонидан ўзбекистонлик кам таъминланган оилалар фарзандларига ва Меҳрибонлик уйи тарбияланувчиларига 130 дан зиёд мураккаб юрак операциялари бажарилди, улардан 21 таси Франциянинг Нант шаҳридаги клиникада амалга оширилди.


«Тошкентда 5 болали оила 2,5 млн сум ойликка яшай олади» – ХДП лидери истеъмол саватчаси хакида – КУН УЗ\nГлавная / Сиёсат / «Тошкентда 5 болали оила 2,5 млн сум ойликка яшай олади» – ХДП лидери истеъмол саватчаси хакида\n11.11.2019\tСиёсат Comments Off on «Тошкентда 5 болали оила 2,5 млн сум ойликка яшай олади» – ХДП лидери истеъмол саватчаси хакида 66 Показы\nСиёсий партиялар рахбарлари уртасидаги «Демократик дебат» ток-шоусида истеъмол саватчаси мавзуси хам кутарилди. Бу хакда Kun.uz мухбири хабар бермокда.\nБу масалада биринчи булиб Узбекистон Халк демократик партияси етакчиси Улугбек Иноятов суз олди.\n«Сайловолди дастуримиздаги энг мухим йуналишлардан бири шу. Яъни бугунги кундаги одамларнинг турмуш кечириши учун яшаш минимумини белгилаш. Бунда энг кам ойлик маоши, нафака ва стипендияни истеъмол саватчасига караб белгилаш таклиф этилади.\nИстеъмол саватчаси бугунги олинаётган минималга умуман тугри келмайди, номутаносиб. Жахон хамжамиятида эса бу ракамлар хисоб-китоб килиниб, конунан мустахкамланган булади.\nУзбекистонда хали бу конун кабул килинмаган. Шу конунни кабул килишимиз масаланинг конуний ечимига олиб келади», – дейди Иноятов.\nЖурналистнинг: «Сизнингча, Тошкент шахрида беш болали оила учун истеъмол саватчасида канча ойлик маош етарли?» деган саволига ХДП лидери 2,5 млн сум деб жавоб килди.\n«Беш нафар фарзанди бор ва битта ойлик маоши билан яшаётган булса, 2,5 миллион ойлик олса, бемалол уйидаги беш нафар фарзанди билан… Буни иктисодчилар хисоблаб чиккан», – деди Улугбек Иноятов.\nУзЛиДеП рахбари Актам Хайитов, етарли маълумотга эга булмай туриб, истеъмол саватчасининг микдори хакида хулоса чикариш ноурин, деб фикр билдирди.\n– Истеъмол саватчасини ишлаб чикишнинг уз меъёрлари бор. 110-120та атрофида махсулот киради. Буни хисоб-китоб килиб чикариш керак. Хозир бу ерда утириб, фалон пул булади, дейиш мутлако нотугри. Утириб хисоб-китоб килиб, аввал саватчага нима киришини аниклаб олиш керак.\nУндан кейин, ушанинг [истеъмол саватчасининг] микдори ёшлар учун алохида, ёши катталар ва пенсионерлар учун алохида килиб белгиланади. Шунинг учун конун ва конуности хужжатларини тугри ишлаб чикишимиз керак. Буни тезрок килишимиз керак.\n«Адолат» СДП етакчиси Наримон Умаров истеъмол саватчаси микдорини белгилаш осон иш эмаслигини айтиб, буни тугри тушунишни суради.\n– Мамлакатимизда хозир янги иктисодий сиёсат кетяпти. Истеъмолчилар саватчасини санаш осон эмас. Тугри тушунинглар. Биз икки йил олдин вазирга хам шу масалани куйганмиз. Аста-секин, боскичма-боскич утиш… Энг асосийси, давлат инсонларга жуда огир булмасин, деган масалани куйяпти.\nИктисодий сиёсат – узидан узи булмайди. «Нархни белгиладик, эртадан шу!» [дейиш тугри эмас], йук. Хозир биз 2,5 млн, 5,5 млн деб бахолаб, нотугри киляпмиз. Иктисодчилар энг минимал саватчани хисоблаб чикишлари керак. Хали ишлаб чикилмаган. Бунга утамиз…\nМана, согликни саклашда тиббий сугуртани жорий этиш. Нима деб уйлайсизлар, бу бир кунда утадиган ишми? Йук.\n«Миллий тикланиш» демократик партияси лидери Алишер Кодиров бу саволни хукмрон партия булмиш УзЛиДеПга бериш кераклигини таъкидлади.\n– Ахолининг турмуш шароитини яхшилаш масаласи – шу давлатнинг иктисодий имкониятлари ва хукуматига боглик. Шунинг учун бу саволни хамма партиялардан хам кура купрок Либерал демократик партияга бериш керак.\nБеш йилдан бери хукумат шакллантирилган ва бу хукумат амалда иш олиб боряпти. Ушбу хукумат нима учун хали хам ахолининг даромадини талаб даражасига етказмаган? Нима учун Узбекистоннинг бугунги кундаги ЯИМи ханузгача хатто ён кушниларимиз билан солиштирганда хам жуда паст?\nБу саволлар бугунги кунда ойликни хам, истеъмол саватчасини хам белгилаб берувчи, энг долзарб масала. Узбекистон бой булмас экан, халкнинг даромади масаласида мана шундай тортишувлар булаверади.\nШунинг учун бизга бу саволни кейинги чакирикда берасизлар. Агар «Миллий тикланиш» парламентда устуворликка эга булиб, хукуматни шакллантирадиган булса, ушбу хукумат кандайдир иктисодий режалар эмас, балки ахолининг турмуш шароитини кенгайтириш ва даромадини ошириш масалалари устида иш олиб боради.\nУзбекистон Экологик партияси рахбари Борий Алихонов мазкур масаланинг аник мезонлари хамон йуклиги, бунда партиянинг хам айби борлигини тан олишини билдирди.\n– Хали истеъмол саватчасининг тула-тукис мезонлари йук. Буни тан олишимиз керак. Уни дифференциациялаш керак. Тан олиш керак, бу – бизнинг хам айбимиз.\nБу нарсани агар биз парламент сайловларида галаба козонадиган булсак, яшил иктисодиёт принципларини ишлаб чикиб, айнан истеъмол саватчаларини энг юкори мезонлар асосида ишлаб чикишни мен сизларга ваъда бераман.\nИстеъмол саватчасининг аник киймати 1 декабргача белгиланиши керак\nПрезидент Шавкат Мирзиёев 2017 йил декабрдаги парламентга мурожаатномасида «истеъмол саватчаси» тушунчасини конунчиликда мустахкамлаш ва уни амалда таъминлаш механизмларини яратиш кераклигини айтган эди.\n2018 йилги давлат дастурига асосан, 2018 йил 1 июлигача «истеъмол саватчаси» тушунчаси ва уни аниклаш мезонлари акс этган норматив-хукукий хужжат ишлаб чикилиши белгиланганди.\nШунингдек, 2018 йил май ойидаги президент карори билан, энг кам истеъмол саватчаси хамда тирикчилик учун энг кам микдор хисоб-китобини амалга ошириш буйича таклифлар ишлаб чикиш вазифаси Иктисодиёт вазирлиги хузуридаги Прогнозлаштириш ва макроиктисодий тадкикотлар институтига юклатилди.\n2019 йил апрелдаги президент карорига кура эса, 2019 йил 1 декабргача Иктисодиёт ва саноат вазирлиги истеъмол саватчаси ва тирикчилик учун энг кам микдорнинг аник киймати ва таркибини аниклаши зарур.\nЖорий йил июль ойида Иктисодиёт ва саноат вазири Ботир Хужаев Узбекистонда истеъмол саватчасининг тахминий микдори 650 минг сум эканини айтган эди.\nПред. ЕОИИга аъзо булиш мигрантлар хаётини енгиллаштириши хакида бонг урилмокда. Аслида-чи?\nСледующая Оммавий намойишлар йили. Янги «араб бахори» ва Эроннинг хавотири


Уйланмоқчимисан – уй олиб бер\n21 октябр 2021, Тошкент вақти: 06:29\nЭндиликда тожикистонлик қизларга уйланмоқчи бўлган хорижлик, шу жумладан, ўзбекистонлик йигитлар учун “битта мулла, уч сўм пул, бир калла қанд” кифоя қилмайди. Тожикистон Оила кодексига киритилган ўзгартишлар чет эллик куёвлар зиммасига бир қанча масъулиятли вазифа юклайди.\n26 январ куни тожик депутатлари томонидан қабул қилинган янги тартибга мувофиқ, тожикистонликка уйланмоқчи бўлган хорижлик эркак аввал аёлни уй билан таъминлаши, бу мамлакатда бир йил яшаган бўлиши ва шунингдек, ишга яроқсиз бўлиб қолган аёли ёки фарзандини ўз қарамоғига олиши шарт.\nТожикистон Адлия вазири муовини Абдуманнон Холиқов Оила кодексига киритилган қўшимча ва ўзгартишлар моҳиятини шарҳлар экан, аксарият ҳолларда ҳеч қандай масъулият ҳис қилмаган хорижликлар осонлик билан тожикистонлик қизларга уйланаётганларини ва кўп ҳолларда улар ҳуқуқлари поймол қилинаётганини қайд этди.\n- Иш контракти тугагандан сўнг ёки бошқа сабаблар билан Тожикистонни тарк этгач, хорижлик куёвлар оиласини унутади ва улар ҳолидан умуман хабар олмайди. Менимча, фуқароларимизнинг ҳуқуқларини ҳимоялаш учун хорижликлар зиммасига шундай масъулиятни юклаш вақти етди, - дея таъкидлади Адлия вазирлиги расмийси Холиқов.\nОила Кодексига киритилган ўзгартиш ва қўшимчаларга мувофиқ, эндиликда тожикистонликларга уйланмоқчи бўлган хорижлик эркак аввал аёлни уй билан таъминлаши, бир йил Тожикистонда яшаган бўлиши ва ниҳоят ишга яроқсиз бўлиб қолган аёли ёки фарзандини ўз қарамоғига олиши шарт. Бу мажбуриятлар эса никоҳ маросимида расмийлаштирилади.\nАснода парламент айрим депутатлари, жамитяшунослар ва оддий тожикистонликларнинг кўпчилиги “Оила кодекси”га киритилган ўзгартиш ва қўшимчалар бир жиҳати билан тожикистонлик қизларнинг чет элликларга турмушга чиқишини таъқиқлаётир, дея мулоҳаза билдиришмоқда.\n- Биз гўё маҳр, тожикча қилиб айтсак, қалин боғлаяпмиз хорижликларга. Бу шартлар ажнабийлар билан бир қаторда ўз фуқароларимиз учун ҳам янги муаммолар туғдиради. Зеро, Конституциямиз ҳар бир шахс ўзи истаган киши ёки миллат вакили билан турмуш қуриши мумкинлигини белгилаб берган. Кечирасизу, у афғонми, эронликми, африкаликми - ҳар бир киши ўзи мустақил умр йўлдоши танлашга ҳақли. Биз бир муаммони ҳал қиламиз деб, бошқа бир муаммони яратмаслигимиз керак. Чунки ҳамма ҳам оиласини уй-жой билан таъминлаш имконига эга эмас, буни ҳам унутмайлик, - деди қонунга киритилган янги ўзгартишларга фикр билдирар экан Тожикистон парламенти қуйи палатаси раиси Шукуржон Зуҳуров.\nАммо Адлия вазирлиги расмийси Холиқов янги қонун биринчи галда аёллар ва болалар ҳуқуқларини ҳимоя қилишига ишонишини таъкидлади.\nАдлия вазирлиги расмийсидаги маълумотларга кўра, сўнги беш йил мобайнида тақрибан 2770 нафар тожикистонлик чет эл фуқаросига турмушга чиққан. Шу вақт орасида улардан 600 чоғли аёл эридан ажраган ва уларнинг аксарияти ҳуқуқлари топталганидан шикоят қилишган.\nТожик расмийси тожикистонлик қизлар кўпинча Эрон, Афғонистон, Покистон ва Туркия, Хитой ва АҚШ фуқаролари билан турмуш қурганини билдирди.\nБироқ, шу ўринда айтиб ўтиш лозимки, шўролар замонидан шу кунгача тожикистонликлар энг кўп ўзбекистонлик фуқаролар билан никоҳдан ўтгани кузатилади. Тожикистон Хотин-қизлар билан ишлаш қўмитаси бу борада кўплаб марта маълумот тарқатганди.\nАммо сўнгги беш йил давомида ўзбекистонлик ва тожикистонликлар ўртасида нечта никоҳ қайдга олингани ҳақида расман эълон қилинмаган.\nДушанбелик суҳбатдошимиз Ҳусния рақам муҳим эмаслигини, лекин янги қонунга мувофиқ, эндиликда бир-бирига қон-қардош икки миллат ўртасидаги қуда-андачилик чекланиши мумкинлигидан ташвишдалигини айтади.\n- Биздаги кўп оилалар энг кўп Ўзбекистон фуқаролари билан қуда-анда тутинади. Менимча, шу қонун қабул қилинганидан кейин қуда- андачилигимиз ҳам чекланади. Чунки Ўзбекистонда ҳам, бизда ҳам тахминан 80 фоиз аҳоли ўртача маош олади. Шуни назарга олган ҳолда, уйланадиганларнинг ҳаммаси ҳам уй олиб бериш имконига эга эмас. Шунинг учун бу қонун кўпчиликка тўсиқ бўлади, - дея мулоҳаза билдиради Ҳусния.\nСўғдлик Фаридахон эса ўзбеклар ва тожикларни бирлаштириб турган асосий омиллардан бири бу уларнинг ўзаро қариндош тутиниши бўлганини, янги қонун кучга кириши ортидан улар бир-биридан йироқлашиши ҳамда ўртада меҳр-оқибат йўқолиши мумкинлигини эътибордан соқит қилмаслигини айтди.\n- Умуман ўзбек билан тожик бир-биридан ажралади экан-да энди қонун кучга кирса, табиийки, шундай бўлади, - деган ишончда сўғдлик Фаридахон.


Бош прокуратура терговчилари фуқароларни ваҳшийларча қийнагани айтилмоқда « Ўзбекистон Халқ Ҳаракати\n23 February 2020 - 12:14\n“Шаҳар чеккасида яшайман. Телефонимнинг антеннаси баъзан чиқмай қолади. Терговчилар орада менга боғлана олмай қолишган. Бунга жаҳл қилиб Бош прокуратурадагилар жиянимни уйидан олиб кетишган. Кейин уни қўйиб юборишган. Орадан озгина вақт ўтиб, ўғлимни ҳам олиб кетиб ҳибсга олишди. Бир оздан кейин уни ҳам қўйиб юборишди. На бир расмий чақирув қоғози бор… 2017 йилнинг 20 октябрь куни мен шу ерда эканимни айтиб, Бош прокуратурага ўзим бордим. Боришим билан мени қамоққа олишди”, дея Шукуров қамоққа олинган вақтини эслади.


05:00 / 14.01.2017 1156 pdf Ўқиш режими + -\nШарҳ: Демак Закотга чиқариладиган ҳайвон айбдор бўл маслиги керак. Чунки, уни камбағал одам олгандан кейин фойдаланиши лозим. Қариб, тиши тушган ҳайвонни олиб нима фойда топилади? Шунингдек ғилай ёки бозорда ўтишига монеълик қиладиган баъзи айблари бор ҳайвонлар ҳам камбағал кишига кўзланган фойдани бермайди. Қўчқор ёки така эса Закот берувчи учун керак бўлади. Шунинг учун унинг розилиги бўлса, олиш мумкин, бўлмаса йўқ.\nАбдуллоҳ ибн Муовия ал-Ғозирий розияллоҳу анҳудан ривоят қилинади: «Пайғамбар соллаллоҳу алайҳи васаллам: «Уч нарса бор, ким уларни қилса, иймон таъмини тотган бўлади; Ким Аллоҳнинг ёлғиз Ўзига ибодат қилса ва, албатта, «Аллоҳдан ўзга илоҳ йўқ», деса, молининг Закотини ихлос ва чин қалбдан ҳар йили иона ўлароқ берса. Қарисини, ифлосини, касалини, сутсизини бермаса. Лекин молингизнинг ўртасидан бўлса. Албатта, Аллоҳ сиздан яхшисини сўрагани йўқ, ёмонига амр қилгани ҳам йўқ», дедилар». Абу Довуд ва Табароний ривоят қилган.\nШарҳ: Ушбу ҳадиси шарифнинг ровийси Абдуллоҳ ибн Муовия ал-Ғозирий, Қайсдан бўлган Ғозира исмли кишининг сулоласидандир. У киши фақат ушбу ҳадисни ривоят қилган, холос.\n1. Ёлғиз Аллоҳнинг Ўзига ибодат қилишнинг аҳамияти.\n2. Закот йилига бир марта фарз экани.\n3. Закотни ихлос билан чин қалбдан бериши кераклиги.\n4. Қари ҳайвонларни Закотга чиқариш керак эмаслиги.\n5. Ифлос, касал ва сутдан қолган ҳайвонларни ҳам Закот қилиб бермаслик кераклиги.\n6. Ўта яхши ёки ўта ёмон ҳайвонларни эмас, ўртача ҳайвонларни Закотга бериш кераклиги. Шунда камбағаларни ҳам, бойларни ҳам хафа қилинмаган бўлади.\nБаҳз ибн Ҳакимдан, отасидан ва бобосидан ривоят қилинади: «Пайғамбар соллаллоҳу алайҳи васаллам: «Барча яйловда боқилган туянинг қирқтасидан Бинти Лабун. Туялар ҳисоб юзасидан тарқатиб юборилмайди. Ким улардан ажр олиш умидида бўлса, ажр олади. Ким у(Закот)ни ман қилса. Биз уни ҳам, молининг ярмини ҳам олувчидирмиз. Бу Роббимизнинг азму-қарор(фарз)ларидан бир азм(фарз)дир. Оли Муҳаммад учун ундан ҳеч нарса йўқ». Абу Довуд ва Насаийлар ривоят қилишган.\n1. Яйловда ўтлайдиган ҳайвонлардан Закот олиниши.\n2. Туяси қирқтага етган кишидан Закотга битта Бинти Лабун туя олиниши.\n3. Закотдан қочиб жам туяларни тарқатиб ҳисобини озайтиришга уриниш мумкин эмаслиги.\n4. Закотни ажр олиш ниятида бериш кераклиги. Риёкор лик, садақачини рози қилиш, вазифадан қутилиш каби ишлар бўлмаслиги керак.\n5. Закотни бермаган кишидан Ислом мажбуран олади ва қўшимчасига жазо сифатида қолган молини иккига бўлиб туриб садақачи хоҳлаган қисми ҳам олинади.\n6. Закот Аллоҳ таоло азму қарор ила фарз қилган ибодатлардан бири экани.\n7. Муҳаммад соллаллоҳу алайҳи васалламнинг аҳилларига, оила аъзоларига Закот олиш умуман жоиз эмаслиги.\nБу жуда ҳам улуғ бир қоидадир. Кишиларни Пайғамбаримизга қариндошлиги учун садақалардан маҳрум қилиш-бошқа камбағалларнинг эътиборини ва ташвишни қилишдан иборатдир. Агар Оли Пайғамбар соллаллоҳу алайҳи васалламга садақа олиш жоиз бўлганида ҳамма уларга беришга ҳаракат қилар эди.\nАбу Довуд Али розияллоҳу анҳудан қилган ривоятда: «Қорамолнинг ҳар ўттизтасидан бир ёшли бузоқ ва ҳар қирқтасидан икки ёшли ғунажин. Ишчи(мол)ларга ҳеч нарса йўқ», дейилган.\nШофеъийнинг ривоятида эса: «Туя ва қорамолнинг ишчиларида садақа йўқдир», дейилган.\nШарҳ: Уламоларимиз чорва ҳайвонларидан Закот фарз бўлиши учун улар ишчи ҳайвонлари сифатида ишлатилмайдиган бўлиши керак, деган шартни ушбу ҳадисдан олганлар. Аввал айтганимиздек, ишчи ҳайвонлари ҳожати аслияга киради, ҳунар асбоби каби эътибор қилинади, ҳамда уларнинг ишидан келган самарадан Закот олингани учун ўзларидан Закот олинмайди.\nИккинчидан, бу ҳадисда қорамолнинг нисоби ва ундан олинадиган Закот ҳажми ҳам белгилаб берилмоқда.\nЎттизта қорамол нисобга етган бўлади ва улардан бир ёшли эркак ёки урғочи бузоқ Закотга олинади. Садақачи мулоҳаза қилиб эркак бузоқ камбағалларга фойдали бўлса уни олади, бўлмаса урғочисини олади.\nМолнинг сони қирқтага етганда икки ёшли урғочи бузоқ Закотга олинади. Кейин ҳисоб ўттиз ёки қирққа бўлинадиган бўлгунча қараб турилади. Молнинг сони кўпайиб ўттиз ва қирққа бўлинадиган бўлганда ўттизтасидан бир ёшли бузоқ, қирқтасидан икки ёшли урғочи бузоқ олинаверади.\nМасалан олтмишга етганда иккита ўттизга тенг бўлади ва иккита бир ёшли бузоқ олинади. Етмишга етганда бир ўттиз, бир қирқ бўлади. Демак, битта бир ёшли, битта икки ёшли бузоқ олинади.\nМуоз розияллоҳу анҳудан ривоят қилинади: «Расулуллоҳ соллаллоҳу алайҳи васаллам мени Яманга юбордилар ва: «Дондан дон олгин, қўйдан совлиқ олгин, туядан эркак туя, қорамолдан сигир олгин», дедилар». Абу Довуд ва ал-Ҳоким ривоят қилган ва «саҳиҳ», деган.\nШарҳ: Бу ҳадисда уламоларимиз ҳар бир нарсанинг Закотини ўз жинсидан олинади, деган қоидани чиқарганлар.\nИбн Умар розияллоҳу анҳудан ривоят қилинади: «Пайғамбар соллаллоҳу алайҳи васаллам: «Ким мол фойда қилса, ундан эгасининг ҳузурида бир йил ўтмагунича Закот йўқ», дедилар». Термизий ва Абу Довуд ривоят қилишган.\nШарҳ: Ушбу ҳадисдаги «Ким мол фойда қилса», деган жумлани, йил давомида асл молига қўшимча даромад олса, деб тушунишимиз керак. Демак, унга ҳам бир йил тўлгандан кейингина Закот беради. Ушбу ҳадиси шариф ҳам нисобга етган мол ўз эгаси ҳузурида тўлиқ бир йил тургандан кейинги Закот фарз бўлишига далилдир. Бир йил деганимизда мусулмон йил ҳисоби (қамарий йили) кўзда тутилади.\nУшбу мажумуадаги ҳадисдаларда келган аҳкомлардан нисоб, бир йил ўтиши, Закотга олинадиган ҳайвонларнинг сони ва ёши, эркак-урғочилиги аввал батафсил ўрганилди. Фақат Закотга олишга ярамайдиган ҳайвонлар ва қайси сифатдагисини олиш афзаллиги ҳақида бир оз батафсил сўз юритишимизга тўғри келади.\nЧорва молларидан Закотга олинадиганлари;\n1. Айблардан саломат бўлган ҳайвонлар Закотга олинади. Касали, у ер-бу ери синган майиб-мажруҳи, қариб тиши тўк илгани ва манфаатини ноқис қиладиган бошқа айблари борлари олинмайди.\n«Ифлосини қасд қилиб ундан нафақа қилманг», деган.\nУшбу фаслда зикри келган:\n«Закотга қари, ғилай ва қўчқор чиқарилмайди. Магар садақа берувчи хоҳласа, майли», деган ҳадис.\nСадақа берувчи қўчқорни хоҳласа, беради. Бошқасида унинг хоҳиши шарт эмас. Чунки, қўчқорда унинг манфаати бор.\nМазкур айбларга эга ҳайвонларни Закотга олмасликда фақирларнинг манфаатини ҳимоя қилиш бор.\nАйби бор ҳайвонни олишга мажбур бўлиб қолиш ҳамма ҳайвонлар айбли бўлгандагина бўлади.\n2. Закотга урғочи ҳайвонлар олинади.\nФақат икки ҳолатда эркак ҳайвон Закотга олиниши мумкинлиги ҳадисларда зикр қилинган.\nЎттизта сигирдан олинадиган Закот бир ёшли эркак ёки урғочи бузоқ бўлиши ва Бинти Мухоз туя топилмаганда ўрнига Ибни Лабун олиниши.\nҲанафий мазҳабида мол ва қўйда ораларидаги фарқ кам бўлгани учун урғочининг ўрнига эркак олса бўлади, дейилган.\nЗакотга урғочи ҳайвонларни олишни тайин қилинишида ҳам камбағалларнинг фойдаси кўзланган. Чунки уларни боқиб кўпайтириш мумкин ва бу билан камбағал кишига ўзининг иқтисодий ҳолини ўнглаб олишга, ўзи учун, жамияти учун ҳайвонот бойлигини кўпайтиришга ҳисса қўшишга шароит яратилади.\n3. Закотга олинадиган ҳайвонларнинг ёшига эътибор.\nҲадисларда Закотга олинадиган ҳар бир ҳайвоннинг ёши зикр қилинган. Араб тилида маълум ёшгача ҳар ёшдаги ҳайвонни алоҳида ном билан аталиши шунга имкон берган.\nҲадисларда қорамолдан бир-икки ёшлари Закотга олиниши, туядан бир, икки, уч ва тўрт ёшлиги олиниши айтилган. Чунки мазкур ёшлардан кичик бўлса, камбағалларнинг, ортиқ бўлса, бойларнинг ҳаққи куяр эди.\nҚўй ва эчкиларга келганда эса турли фикрлар айтилган. Чунки, араб тилида уларнинг ҳадисида келган номлари олти ойлигига ҳам, ўн ойлигига ҳам, бир ёшига ҳам айтилар экан. Ана шу эътибордан уламоларимиз турли фикрларни айтганлар. Бирлари олти ойлик қўзи ва улоқлар ҳам бўлади, десалар, бошқалари бир ёшли бўлиши шарт, деганлар.\nТуянинг Закотида талаб қилинган ёшдагиси топилмаса, унинг ўрнига кичик ёшдагисини олиб, устига иккита қўй ёки йигирма дирҳам олиш, ёхуд катта ёшдагиси олинса, Закот берувчига иккита қўй ёки йигирма дирҳам қайтариб бериш мумкин эканлигини ўтган ҳадислардан бирида ўргандик.\n4. Закотга олинадиган ҳайвон ўртача бўлиши керак.\nБу маънони юқорида ўрганган ҳадисларимизда мулоҳаза қилдик.\nШунингдек, Ибн Абу Шайба раҳматуллоҳи алайҳи ривоят қилган ҳадисда Пайғамбар соллаллоҳу алайҳи васаллам:\n«Садақага олинган туялар ичида бир чиройли туяни кўриб қолиб, садақачидан аччиқлари чиққан ва:\n«Бу нима?!» деганлар.\n«Мен уни иккита туянинг ўрнига олдим», деган Закотчи.\n«Ундоқ бўлса, майли», деганлар Расулуллоҳ соллаллоҳу алайҳи васаллам».\nЗакотга болалик ҳайвон, семиртириш учун боқилаётган ҳайвон ва ҳомиладор ҳайвон ҳам олинмайди.\nИмом Молик ўзларининг «Муватто» номли китобларида Оиша розияллоҳу анҳудан келтирилган ривоятда қуйидагилар айтилади:\n«Умар ибн Хаттобнинг олдидан садақага олинган қўйлар ни олиб ўтилаётганда, катта, елини тўла сутли совлиқни кўриб қолиб:\n«Бу совлиқ қаёқдан келди?» деди.\n«Садақага тушган совлиқ», дейишди.\n«Бунинг аҳли ўз ихтиёри билан берган бўлмаса керак. Одамларни фитнага солманглар. Мусулмонларнинг кўзини қувонтирадиган нарсаларини олманглар», деди Умар ибн Хаттоб розияллоҳу анҳу».\nБу масалада камбағалларга ҳам, бойларга ҳам, зарар келтирмайдиган ўртача йўл тутиш керак.\n05:00 / 14.01.2017 1397\n05:00 / 14.01.2017 1257\n2990 05:00 / 16.01.2017\nСотиб олинган ҳар бир нарса ҳам тижорат моли бўлавермайди, чунки уларнинг орасида шахсий ва оилавий фойдаланиш учун ҳам бўлади. Фақатгина сотиш, фойда олиш давоми...\n1240 16:22 / 06.06.2018\n2034 05:00 / 16.01.2017\nЗакотни олувчи Қуръонда зикр қилинган саккиз тоифадан бири бўлиши лозим. Унинг зиммасида бир неча вазифа бор1. Аллоҳ таоло уни ғамга солган нарсани бартараф қилиш давоми...\n1933 12:52 / 12.06.2018


Автоуловда тиловат саждаси\nBy Муҳаммад Ҳабибуллоҳ on 05/01/2017 12 НАМОЗ 14 НАФЛ ВА СУННАТЛАР ФАТВОЛАР\nМен ҳайдовчиман. Йўлда кетаётиб, телефонимдан сажда оятини эшитсам ёки ўзим сажда оятини тиловат қилсам, сажда ниятида бошимни автомобилнинг рулига тегизсам сажда ўрнига ўтадими ёки тўхтаб сажда қилишим керакми?\nБиринчидан: аудио ёки видео тасма орқали имомга иқтидо қилиб бўлмагани каби сажда оятини жиҳозлардан эшитган инсон ҳам тиловат қилувчининг ёнида бўлмагани боис унга эргашиб, сажда қилиши мустаҳаб саналмайди. Бироқ сажда қилган инсон ҳам маломат қилинмайди. Яъни сажда қилса бўлаверади, валлоҳу аълам.\nИккинчидан: жумҳур уламоларнинг фикрига кўра, тиловат саждаси учун таҳоратли бўлиш, қиблага юзланиш ҳамда авратни тўсиш каби намозда шарт қилинадиган ишлар талаб қилинади.\nУчинчидан: уловда кетаётган киши уловидан тушмаган ҳолда бошини олдинга эгиб сажда қилиши жоиз. Бунга Расулуллоҳ соллаллоҳу алайҳи ва саллам сафар мобайнида уловларидан тушмаган ҳолда нафл намоз ўқиганлари далил бўлади (Бухорий: 1049), валлоҳу аълам.\nТиловат саждаси ҳақида тўлиқроқ маълумот олиш учун “Тиловат саждаси ҳақида” ҳамда “Макруҳ вақтларда тиловат саждаси қилиш жоизми?” номли фатволаримизга мурожаат қилинг.\nAvvalgi maqolaСавол-жавоб: “Аёл кишини ушласа таҳорат синадими?” (Шайх Содиқ Самарқандий)\nKeyingi maqola Савол-жавоб: “Аллоҳ таолони чевар деб номлашимиз жоизми?” (Шайх Содиқ Самарқандий)


Йиғилишни қолдириш тўғрисида эълон !\n“Бухоро Агрокластер” масъулияти чекланган жамияти\n“Когон пахта тозалаш”\n(+99865) 221 22 11\n(+99865) 221 22 86\n2021 йилдаги мухим фактлар\nЭмиссия рисоласи ва чиқарилув тўғрисидаги қарорлар\nЖамятнинг ташкилий тузилмаси\nАхборот сиёсати ҳақида низоми\nИчки назорат туғрисидаги низом\nДивиденд сиёсати туғрисидаги низом\nМанфаатлар қарама - қаршилиги туғрисидаги низом\nКузатув кенгаши туғрисидаги низом\nТафтиш комиссияси туғрисидаги низом\nАкциядорлар умумий йиғилиши туғрисидаги низом\nИжроия органи тугрисидаги низом\nИчки аудит тугрисидаги низом\nПресс - релизлар\nОАВ биз ҳаққимизда\nТоварларни етказиб бериш\nжамиятнинг молия-хўжалик ҳолатини ва уни ривожлантириш динамикаси\nЖойлаштирилган ахборотни архивлаштириш\nЖамиятнинг веб-сайтидан хавфсиз фойдаланиш\nФуқароларнинг мурожаатларини шу жумладан электрон почтага билдиришнома юбориш воситасида кўриб чиқиш муддати\n“Когон пахта тозалаш” акциядорлик жамияти акциядорлари диққатига !\n“Когон пахта тозалаш” акциядорлик жамияти акциядорларининг навбатдаги йиллик умумий йиғилиши 2018 йил 30 июнь куни соат 1100да жамиятнинг маъмурий биносида бўлиб ўтиши ва кун тартиби тўғрисида эълон чоп этилган.\n2018 йил 30 июнда Кворум тўпланмаганлиги сабабли жамият Кузатув кенгашининг жорий йил 30 июндаги йигилиш қарорига асосан акциядорларнинг йиллик умумий йиғилиши 2018 йил 12 июл соат 1100 да ўтказилиши белгиланди.\nМанзил: Бухоро вилояти, Когон шаҳри, Пахтакор кўчаси 1-уй.\nОнлайн тарзда юборинг Онлайн калькулятор\nКогон шаҳри, Пахтакор к., 1-уй\nСайтнинг янгиланган санаси: 28.06.2019, 17:30


XXI АСР ЎҒРИЛАРИ… (ёхуд чангюткичнинг яна бир сири) (Усулни такрорлашга уринманг, ҳаётингиз учун хавфли) - 1 Марта 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Март » 1 » XXI АСР ЎҒРИЛАРИ… (ёхуд чангюткичнинг яна бир сири) (Усулни такрорлашга уринманг, ҳаётингиз учун хавфли)\nXXI АСР ЎҒРИЛАРИ… (ёхуд чангюткичнинг яна бир сири) (Усулни такрорлашга уринманг, ҳаётингиз учун хавфли)\nАнглия пойтахти Лондон шаҳрида бир гуруҳ ўғрилар ўғирликнинг ўзига хос усулини ўйлаб топишибди. Улар автомобиллар тўхташ жойларидаги ҳақ тўланадиган ҳисоблагични олдин кувалда, дрел ёрдамида тешиб, кейин тешикка чангюткич шлангини киритишган ва ёқиш тугмачасини босишган. Кўрибсизки, бир зумда тангалар сув каби оқиб кела бошлаган. Ўғрилар бу ишни анчадан бери уларнинг таъбири билан айтганда, қойиллатиб келишаркан. Ҳозирги пайтгача 120 минг фунт-стерлингдан зиёд пул ўғирлашга эришишибди.\nШаҳар раҳбарлари эса бошини чангаллаганча анча вақт тараддудланишди. Хўш, бу ўғрилар балосидан қутулиш учун нима қилса бўлади? Ҳа, бир йўли бор. Улар айнан ўғрилар дастидан автомобиллар тўхташ жойи учун тўланадиган тўловларни нақд эмас, пластик карточка орқали амалга оширишни жорий этиш лозимлигини тушуниб етишди. Ана шунда бу жиноий гуруҳ танга ўғирлашдан тийилади. Автомобиллар эгаларига ҳам бу таклиф жуда маъқул тушди. Улар смартфон ёрдамида автомобили тургани учун ҳақ тўлашади-ю, хотиржам кетаверишади.\n2002 йили Даниянинг Колдинг шаҳрида бир гуруҳ ўғрилар заргарлик дўконидаги витринани девор орқали тешиб ўтиб, чангюткич ёрдамида 12,8 минг долларлик қимматбаҳо тақинчоқларни ўмариб кетишган экан. Улар ичкарига кирмагани сабабли сигнализация ҳам ишлаб кетмаган.\nАммо бир гап бор. Бузоқ фақат сомонхонагача югуриб бора олади. Уёғига йўл йўқ. Данияда бу "ишбилармон” ўғрилар қўлга олинган ва узоқ муддатга озодликдан маҳрум этилган. Лондондаги ўғриларни ҳам қўлга туширишди. Ҳозир уларга нисбатан жиноий иш қўзғатилган. Тергов жараёни бошланган.


Президент: Кинематографияда жуда орқада қолиб кетдик\n19:00 / 03.08.2017\n2017 йилнинг 3 август куни Президент Шавкат Мирзиёев раҳбарлигида видеоселектор йиғилиши ўтказилди. Унда маданият, санъат, адабиёт ва ОАВдаги мавжуд муаммолар ва уларни бартараф этиш чоралари ҳамда келгусидаги вазифалар кўриб чиқилди. Йиғилишда барча вилоят, шаҳар ва туман ҳокимлари, уларнинг ўринбосарлари ҳамда қатор идора, ташкилотларнинг раҳбарлари иштирок этди.\nВидеоселектор йиғилишида иштирок этган Кун.uz мухбирининг маълум қилишича, Президент давлат Ўзбекистондаги ижодкорлар учун алоҳида буюртмалар асосида ишлаши ҳақида гапирган. Таниқли шоирлар Анвар Обиджон, Ҳалима Худойбердиева буюртма асосида асарлар ёзиб бериши ҳақида фикр билдирилган.\nБундан ташқари, “Ўзбеккино” ташкилоти Мирзо Улуғбек, Ибн Сино, Баҳоуддин Нақшбанд тўғрисида арзирли кинофильм ярата олмаётгани учун алоҳида танқидга олинди. Режиссёр Баҳодир Йўлдошев Мирзо Улуғбек ҳақидаги кинофильм устида ишлаётгани, жаҳон киноэкранларига чиқадиган даражадаги фильм яратилиши лозимлиги таъкидлаб ўтилган. Кинематографияда айниқса жуда орқада қолиб кетганимиз айтилди. Энди шу соҳани ривожлантириш учун катта маблағ берилиши маълум қилинган. “Ўзбеккино” қошидаги жамғармага 200 млрд сўм ва 5 млн доллар берилиши хабар берилди.\nЙиғилишда “Ўзбекфильм”, “Қорақалпоқфильм” киностудияларини таъмирлаш, уларнинг моддий-техник базасини кучайтириш, энг замонавий технологиялар билан таъминлашни кўзда тутадиган Президент қарори тайёрланаётгани эълон қилинди. Бу ҳужжатга кўра, “Ўзбеккино” миллий агентлиги учун давлат буюртмасига асосан ишлаб чиқариладиган бадиий фильмлар сонини 2018 йилда 20 та, 2020 йилда 30 тага, мультипликацион фильмлар сонини эса 2018 йилда 15 та, 2022 йилдан бошлаб 50 тага етказиш режалаштирилмоқда. Бундан ташқари, агентлик ҳузурида Миллий кинематографияни ривожлантириш жамғармаси тузилади.\nкинематография йиғилиш Шавкат Мирзиёев\nЎзбекистон ва Украина 10 йиллик танаффусдан сўнг ҳукуматлараро комиссия йиғилишини ўтказади\nМактабгача таълим вазири йиғилиш ўтказди, овқатлантириш масаласи муҳокама этилди


Кун.uz мухбири “Олтин қалам” Миллий мукофоти совриндори бўлди\nТошкент шаҳрида “Олтин қалам” ХII Миллий мукофоти учун халқаро танлови ғолиб ва совриндорларини тақдирлаш маросими бўлиб ўтди.\nУнда Кун.uz’нинг Андижон вилоятидаги мухбири Элмурод Эрматов ҳам совриндорлар қаторидан жой олди. Журналистимиз интернет-журналистика йўналишидаги энг яхши журналистик материал учун ғолиб деб топилди ва 3-ўринни қўлга киритди.\nЭлмурод Эрматов Андижон давлат университетини битирган. “Олтинкўл” ижтимоий-сиёсий газетасида муҳаррир ўринбосари, Uff.uz сайтида мухбир бўлиб ишлаган. 2014 йилда "Йилнинг энг яхши спорт журналисти" деб эътироф этилган.\nЖурналист диплом, “Олтин қалам” кўкрак нишони, статуэткаси ва энг кам иш ҳақининг 120 баробари миқдорида пул мукофоти билан тақдирланди.\nЭнг яхши журналистик материал учун миллий мукофот (телевидение)\n1-ўрин - Нилуфар Жумаева, “Маданият ва маърифат” телеканали.\n2-ўрин - Зилолахон Расулова, “Рухсор-ТВ” телеканали.\n3-ўрин - Севара Ўринбоева, ЭОАВМА лойиҳа раҳбари.\nЭнг яхши журналистик материал учун миллий мукофот (радио)\n1-ўрин – Кумуш Пардаева, “Ёшлар” радиоси.\n2-ўрин – Ҳожимурод Отақулов, “Ориат-Доно” радиоси.\n3-ўрин – Удбеган Ёримбетова, “Нукус-ФМ” радиоси.\nЭнг яхши журналистик материал учун миллий мукофот (матбуот)\n1-ўрин – “Қишлоқ ҳаёти” газетаси таҳририяти; «Ўзбекистон адабиёти ва санъати» газетаси таҳририяти.\n2-ўрин – «Экономическое обозрение» журнали.\n3-ўрин – Дилфуза Қўзиева, «Фермер» журнали.\nЭнг яхши журналистик материал учун миллий мукофот (интернет)\n1-ўрин - Умид Ёқубов, ЎзА.\n2-ўрин - Рустам Раҳимов, “Жаҳон” АА.\n3-ўрин - Элмурод Эрматов, Kun.uz.\nОАВда китобхонлик маданияти тарғиб қилинган энг яхши материал учун - Қодиржон Қаюмов, “Шарқ зиёси” газетаси\nЧет эллик журналистнинг Ўзбекистон ҳақидаги энг яхши материали учун - Шеймус Керни, “Euronews” телеканали.\nЭнг яхши фоторепортаж - Баҳром Абдураҳимов, “Ватанпарвар” газетаси.\nЭнг яхши матбуот хизмати - Давлат божхона қўмитаси Матбуот хизмати.


90 ёшли онахонга ногироник аравачаси совға қилинди | "Адолат" СДП\n90 ёшли онахонга ногироник аравачаси совға қилинди\nХалқ депутатлари Тўрақўрғон туман кенгашидаги “Адолат” СДП гуруҳи унчалик катта эмас, уч кишидан иборат холос. Лекин сафдошларимизнинг сайловчилар билан ўрнатган мустаҳкам алоқалари, коронавирус пандемияси оқибатида жорий этилган карантин сабабли юзага келган мураккаб вазиятни юмшатишга қаратилган саъй-ҳаракатлари кенг жамоатчилик томонидан эътироф этилмоқда. Яқинда 30-Куймозор сайлов округидан депутат Толибжон Босиджановнинг ўз округида педагоглар илтимосига кўра аҳолига интернет тармоғидан ишончли фойдаланишларига шароит яратиш учун жон куйдираётганлиги ҳақида ҳикоя қилган эдик.\nКуни кеча эса 26-Қатағон сайлов округидан сайланган депутатимиз Эркин Бориев қўл урган хайрли ишдан воқиф бўлдик. Ўзбекистон “Адолат” СДП Тўрақўрғон туман кенгаши раиси Заҳрохон Аҳмедованинг айтишича, унга фуқаролардан бири мурожаат қилиб, тўқсон ёшли онасининг оғир хасталик туфайли юролмай қолгани, аммо ногиронлик аравачаси олишга қурби етмаётганини айтган.\nДепутат, айни пайтда “Қатағон” маҳалла фуқаролар йиғини раиси Эркин Бориев мурожаатни дарҳол ўрганди ва тегишли ёрдам кўрсатиш учун МФЙ фаолларни кенгашга чорлади. Маслаҳат асносида бир неча тадбиркорнинг кўмагида савоб ишга қўл урилди. Орадан кўп вақт ўтмай, Э. Бориев бир гуруҳ маҳалла фаоллари билан кекса онахоннинг хонадонига бориб, Саломатхон Аҳмадшеровага аравачани туҳфа этди. Бундан кўнгли кўтарилган момо ҳаммани чин дилдан дуо қилди.\nБиз ҳам телефон орқали депутат-сафдошимиз билан боғланиб, унинг хайрли тадбирга қўл урганлигини таъкидладик. Эркинжоннинг жавоби эса қуйидагича бўлди:\n– Мен адабиётнинг, айниқса, ўзбек мумтоз шеъриятининг ашаддий мухлисиман. Ростини айтсам, ўзим ҳам баъзан қалам тебратиб, дил изҳорларимни қоғозга тушириб тураман. Хусусан, улуғ бобокалонимиз Алишер Навоийнинг бемисл даҳоликка йўғрилган фикрлари бошқалар қатори каминани ҳам ҳайратга солади. Шоиримиз ўша пайтлардаёқ тенгсизлик устидан адолат, жаҳолат устидан ақл, моддият устидан маънавият, нафсоният устидан руҳоният тантана қилмагунча, одам покланиб комиллашмагунча, эл шод, мамлакат обод бўлмаслигини англаб етганлигига тан бераман. Ҳамкорлар билан амалга оширган ишимизни эса буюк ижодкорнинг қуйидаги байтига бағишлаймиз.\nОнча борким Каъба вайрон бўлса, обод айлагай.


Футбол академиялари ташкил этилди — Teletype\nФутбол академиялари ташкил этилди\n“Спорт турлари бўйича ихтисослаштирилган давлат мактаб-интернатлари фаолиятини такомиллаштириш тўғрисида”ги Ҳукумат қарори қабул қилинди.\nҚарорга мувофиқ футбол бўйича давлат ихтисослаштирилган мактаб-интернатлар негизида:\nболалар-ўсмирлар футбол академиялари;\nолимпия ва миллий спорт турлари бўйича давлат ихтисослаштирилган мактаб-интернатлари ташкил этилади.\nМактаб-интернатларнинг асосий вазифаси эса, олимпия ва миллий спорт турлари бўйича янги илмий-методик тавсиялар ва ютуқлар асосида спорт захираларини, терма жамоаларга юқори маҳоратли спортчиларни тайёрлаш ҳисобланади.\nМактаб интернат ўқувчиларининг умумий контингенти 350 нафардан кўп бўлмаган ўқувчидан иборат этиб шакллантирилади.\nМактаб интернатларга олимпия ва миллий спорт турлари, шу жумладан спортнинг ўйин турлари бўйича (футболдан ташқари) белгиланган синов имтиҳонларидан муваффақиятли ўтган ўқувчилар 2018/2019 ўқув йилидан бошлаб ҳар йили 5-синфга қабул қилинади.


ИШ БИЛАН БАНД АЁЛ - Ўзбекистон овози газетаси\nИШ БИЛАН БАНД АЁЛ\nоила ва жамият ривожига муносиб ҳисса қўшади\nЗангиота тумани муқаддас қадамжолари билан қанчалик машҳур бўлса, одамларининг меҳнаткашлиги билан ҳам танилган. Агар туманга йўлингиз тушса, атрофга диққат билан қаранг, томорқа-ю мўъжаз боғ-роғларни, маҳаллалар ободлигини кўриб, бунга ўзингиз амин бўласиз.\nБугун бу туманда бирор маҳалла, бирор хонадон йўқки, ишлаб чиқариш ёки хизмат кўрсатиш ривожига ҳисса қўшмаётган бўлса. Шу сабабли ҳам Зангиотада иш билан банд бўлмаган хотин-қизни кам учратасиз. Бу эса уларнинг жамиятдаги ўрнини янада мустаҳкамлаш, ижтимоий-сиёсий фаоллигини кучайтиришда муҳим аҳамиятга эга бўлмоқда.\nЎзбекистон Халқ демократик партияси Марказий Кенгаши ҳамда Тошкент вилоят кенгаши ҳамкорлигида «Хотин-қизларнинг ижтимоий-сиёсий фаоллигини ошириш ойлиги» доирасида мазкур туманда ўтказилган «Кучли фуқаролик жамияти барпо этишда хотин-қизларнинг ўрни» мавзусидаги давра суҳбатида ана шу масалаларга алоҳида эътибор қаратилди.\n«Ягонасан, муқаддас Ватаним, севги ва садоқатим сенга бахшида, гўзал Ўзбекистоним!» шиори остида бўлиб ўтган тадбирда ЎзХДП Марказий Кенгаши масъуллари, Олий Мажлис Қонунчилик палатасидаги партия фракцияси аъзолари, партиянинг Тошкент вилоят, Зангиота туман кенгашлари ходимлари, маҳаллий Кенгашлар депутатлари, «Фаол аёллар» қаноти етакчилари, маҳалла фуқаролар йиғинлари маслаҳатчилари ва бир гуруҳ хотин-қизлар иштирок этди.\nЎзХДП Марказий Кенгаши раиси ўринбосари Шарбат Абдуллаева давра суҳбатини очар экан, хотин-қизлар бандлиги, сиёсий-ҳуқуқий билими ва фаоллигини ошириш масалаларига эътибор қаратди.\n— Мустақиллигимиздан кейин ўзбек аёли ўз қадр-қимматини, эъзозини топди, — деди Олий Мажлис Қонунчилик палатаси депутати, ЎзХДП фракцияси аъзоси Ҳафиза Каримова. — Мактабда ўқиб юрган кезларим ёдимда, хотин-қизлар қаторида биз ўқувчилар ҳам далага чиқиб, оғир меҳнат қилишга мажбур эдик. Қуёш бош кўтармасдан то қош қорайгунча кетмон қўлимиздан тушмасди. Шукрки, ҳаммаси ортда қолди. Мустақиллик йилларида оналарга, аёлларга алоҳида ҳурмат-эътибор кўрсатила бошланди. Миллий қонунчилигимизда аёлларнинг барча ҳақ-ҳуқуқлари мустаҳкамлаб қўйилган. Бугун аёллар ҳар бир соҳада ташаббускорлик кўрсатиб, фарзанд тарбиясида ҳам, жамоатчилик ишларида ҳам кўплаб ютуқ ва муваффақиятларга эришиб келмоқда. Уларнинг жамият ҳаётидаги иштироки кучаймоқда, ижтимоий-сиёсий фаоллиги ортмоқда. Бу демократик ислоҳотлар чуқурлашиши, ҳаётимиз янада обод бўлиб бораётганининг муҳим белгисидир.\n— Туманимизда ўз ишини йўлга қўйиш ҳаракатида юрган электоратимиз вакиллари жуда кўп, — деди ЎзХДП Зангиота туман кенгаши раиси Моҳира Акромова. — Айниқса, коллеж битирувчиларининг бу борадаги фаоллиги яққол кўзга ташланади. Катта ҳаёт остонасидаги қизларнинг бандлиги, айниқса, муҳим аҳамият касб этади, деб ўйлайман. Меҳнат нималигини биладиган қизлар қурадиган рўзғор бут ва оила ҳар томонлама мустаҳкам бўлади. Бунга ҳаётда кўп гувоҳ бўлганмиз. Шунинг учун қизларнинг ҳунар ўрганиши, бирор-бир ишнинг бошини тутишига алоҳида эътибор бериляпти. Хотин-қизларнинг ҳуқуқ ва манфаатлари ҳимояси, уларни қўллаб-қувватлаш, оналик ва болаликни муҳофаза қилишга қаратилган турли тадбирлар ана шу мақсадларга хизмат қилмоқда.\n— Соғлом она — соғлом бола масаласи бугун чин маънода умуммиллий ҳаракатга айланди, — деди Олий Мажлис Қонунчилик палатаси депутати, ЎзХДП фракцияси аъзоси Сайдивали Аҳмедов. — Жойларда аҳоли ўртасида соғлом турмуш тарзини шакллантириш, репродуктив саломатликни асраш каби мавзуларда тарғибот-ташвиқот ишлари олиб борилмоқда. Ҳозир хотин-қизлар учун қулай шароит яратиш ва оналикни муҳофаза қилиш бўйича Ўзбекистон дунёнинг 125 давлати орасида етакчи ўринлардан бирини эгаллаб турибди. Яқинда мамлакатимиз ўсиб келаётган ёш авлод саломатлиги ҳақида энг кўп ғамхўрлик кўрсатаётган давлатлар ўнталигига киритилди. Ана шу кўрсаткичлар кўп нарсани англатади, зиммамизга янада каттароқ масъулият юклайди, албатта. Биз учун хотин-қизлар оғирини енгил қилиш, улар учун муносиб турмуш шароитлари яратиб бериш асосий вазифаларимиздан бўлиб қолаверади.\n— Иш, турмуш юмушлари билан бўлиб, ҳаётий масалалар ҳақида гаплашиб, фикр алмашишга ҳар доим ҳам вақт топилмайди, — деди «Фаол аёллар» қаноти аъзоси Динора Эргашева. — Бугун хотин-қизлар турмуши, ҳаёти, ижтимоий-сиёсий фаоллиги билан боғлиқ муҳим масалалар ўртага ташланди. Қонунчиликдаги янгиликлар, керакли факт ва рақамлар билан танишдик. Бундай тадбирлар дунёқарашимизни кенгайтиришга, ижтимоий-сиёсий фаоллигимиз ошишига хизмат қилади, деб ҳисоблайман.\nТадбирда хотин-қизлар манфаати ҳимояси бўйича учраётган айрим масалалар таҳлил қилиниб, уларни янада батафсил ўрганиш, лозим бўлса, халқ депутатлари туман Кенгаши сессияси муҳокамасига масала киритиш юзасидан партия гуруҳига таклифлар берилди.


Трамп Байденнинг АҚШ қўшинларини Афғонистондан олиб чиқиш учун белгилаган санасини танқид қилди - Daryo\n17:08, 19.04.2021 26855\nАҚШ собиқ президенти Дональд Трамп Американинг амалдаги етакчиси Жо Байденнинг Афғонистондан қўшинларни олиб кетишни 11 сентябргача якунлаш режасини танқид қилди. Бу ҳақда «РБК» хабар берди.\n«Мен Жо Байденнинг Афғонистондаги қўшинларимизни олиб чиқиш санаси сифатида 11 сентябрдан фойдаланишини умуман хоҳламаган бўлардим», — деди Трамп.\nСобиқ президент танланган сана Америка қўшинларини олиб чиқиш учун мақбул эмаслигининг иккита сабабини айтиб ўтди. Биринчидан, Трампнинг фикрича, «буни тезроқ қилиш мумкин ва шундай қилиш керак».\nТрампнинг баёнотида айтилишича, АҚШ президенти бўлган пайтида у Афғонистонда жойлашган қўшинлар сонини 16 мингдан 2 мингтагача қисқартириш ва «миллиард долларлик» АҚШ ускуналарини мамлакатдан олиб чиқиб кетиш орқали қўшинларни тезроқ олиб кетишга имкон яратиб қўйган.\nТрампнинг сўзларига кўра, ушбу санадан фойдаланмасликни иккинчи сабаби шундаки, АҚШда 2001 йилда айнан шу санада терактлар содир бўлган. «11 сентябрь – бу ўта фожиали воқеалар ва мамлакатимизнинг оғир даври билан боғлиқ сана», — деб эслади Трамп.\nЖо Байден АҚШ Афғонистондан ўз қўшинларини 11 сентябргача олиб чиқиши ҳақида расман эълон қилган эди. Унинг кетидан Британия ҳам ҳарбийларини олиб кетади.\nЭнтони Блинкен 14 апрель куни НАТОга ўз қўшинларини Афғонистондан уйига олиб келиш вақти келганини айтган. Блинкен Байденнинг қарорини шахсан етказиш учун 15 апрель куни кутилмаган ташриф билан Афғонистон пойтахти Кобулга келган. АҚШнинг «Толибон» билан тузган 2020 йилги келишувига кўра, АҚШ ва НАТО 2021 йил 1 майга қадар Афғонистондан ўз қўшинларини олиб чиқишни бошлаши керак.\nАҚШнинг Афғонистондаги ҳарбий операцияси 2001 йил октябридан бери давом этмоқда ва Америка тарихидаги энг узоқ муддатли ҳарбий кампанияга айланган. 2010—2013 йилларда Афғонистондаги Ғарб кучлари сони энг юқори чўққисига чиқиб, 150 минг кишидан ошган. АҚШ ва НАТОнинг асосий жанговар кучлари 2014 йилда Афғонистондан чиқарилган.\nТрамп АҚШнинг Афғонистондаги контингентини икки бараварга қисқартириш тўғрисидаги қарорини эълон қилди\n08:31, 22.11.2021 155794\n07:26, 06.11.2021 83860\n23:45 Бугун 8531\n23:11 Бугун 11166\n22:45 Бугун 6090\n22:12 Бугун 4078\n12:13, 04.12.2021 98840\n11:54, 04.12.2021 82289\n08:13, 04.12.2021 62775


сабзавотли иссиқ таом парҳезли дармондори тез пишадиган ширин қовурмоқ оригинал энди ўрганувчиларга муаллифлик ошхонаси осон мевали нонушта шарқ ошхонаси болалар учун духовка байрам учун пирог оила учун фойдали\nошхона идиш соч парвариши овқатланиш йиғиштириш тана парвариши таом маслаҳат дазмол тозалик кир ювиш шинам шинам кийим парвариши дизайн тозалаш бувиларимиз маслаҳати кийим саломатлик тоза ҳаво\nТаомнинг калориялилиги: 980.1 ккал\nқўй гўшти - 250 гр\nсабзи - 1 дона\nпиёз - 1,5 дона\nтуз - 1 бир чимдим\nқўй ёғи - 40 гр\nянчиилган қизил қалампир - 0,25 чой қошиқ\nянчиилган кашнич - 0,5 чой қошиқ\nНўхотшўракни тайёрлаш учун нўхот, қўш гўшти, қўй думбаси ёки ўсимлик мойи керак бўлади. Шунингдек, сабзи, пиёз ҳамда зираворлар тайёрлаб олинади. Истакка кўра зира қўшиш ҳам мумкин, лекин янчилган кашнич уруғи зхига ҳос таъм бахш этади.\nҚўй гўшти бўлакларга кесилади, думба эса майда тўғралади. Одатда, кўпчилик қўй думбасини хушламайди, лекин бу таомда унинг ўрни жуда муҳим. Лекин ўсимлик мойига тайёрланса ҳам бўлади.\nҚиздирилган қозонда қўй думбаси қўругунга қадар эритилади. Жиззаси бошқа идишга олиб қўйилади. Энди бу ёғда таом тайёрлашга ўтамиз. Тайёрламоқчи бўлган таомимиз 2 киши учун.\nҚўй гўшти қизаргунга қадар қовуриб олинади ва зираворлар қўшиб яна қовуришда давом эттирилади.\nКетидан йирик тўғралган пиёз ва сабзи солинади. Қовуриш давомида пиёз эзилиб кетади, сабзи эса йириклигича қолади, лекин барча масаллиқлар юмшоқ бўлади.\nҚувурилган сабзи ва пиёзнинг кўриниши шундай бўлиши лозим.\nЭнди қозонга олдиндан ивитиб қўйилган нўхот ювиб солинади. Устидан қанча нўхот солинган бўлса, шунча сув солинади. Суви қайнаб чиққач, кўпиги олинади, қозон қопқоғи ёпилади ва нўхот юмшагунга қадар қайнатилади. Одатда, бунинг учун тахминан 40-45 дақиқа етарли.\nТаом тайёрланиш давомида сув буғланиб кетади ва қозон остида шираси қолади.\nТайёр таом лаганда юзига пиёз ва кўкатлар тўғраб дастурхонга узатилади. Ёқимли иштаҳа!\nТеглар: оила учун шарқ ошхонаси ёғли


07:53 / 16.06.2017 1754 pdf Ўқиш режими + -\nРамазонда ютуққа эришганлар шундай кимсаларки, улар кундузи рўза, тунда сажда узра йиғлаган ва хушуъ қилган ҳолда бўладилар. Қуёш чиқишидан олдин ҳам қуёш ботганида ҳам тасбеҳ, таҳлил, зикр ва истиғфорга машғул бўладилар. Қўйингки, ҳар қандай яхшилик бўлса уни амалга оширадилар. Лекин шу билан бирга ўша амаллари қабул бўлмоқдами ёки йўқми, амаллари холис Аллоҳ учунми ёки йўқми, мана шу ҳолатдан хавф ражода бўладилар.\n07:51 / 16.06.2017 1726\n07:54 / 16.06.2017 1875\n1776 09:05 / 02.12.2017\n1666 09:05 / 17.11.2017\nАгар ҳаётингни барчасини гўё рамазондек яшаб ўтказсанг охиратни ҳайит эканини топасан Нима учун рамазонда нафсларимиз роҳатланадиЧунки, нима учун яратилган бўлсак ўша ғоя узра машғул бўламизда.\n1755 18:56 / 17.06.2017\n1519 14:24 / 20.06.2017\n45129 11:58 / 10.10.2018\n57501 11:56 / 10.10.2018\n10197 15:03 / 10 март


Одамлар янглиш қабул қиладиган энг оммабоп фактлар 20 талиги (ФОТО) - www.Voydod.net\nОдамлар янглиш қабул қиладиган энг оммабоп фактлар 20 талиги (ФОТО)\nОдамлар болалигидан ишониб келадиган айрим илмий тахминлар ёкифактлар текшириб кўрилганида, баъзида мутлақо нотўғри бўлиб ҳам чиқади. Қуйида анашундай фактларнинг айримларини рад этишга уриниб кўрамиз. 1. Кўзи ожизларганисбатан ишлатиладиган “кўршапалак” сўзи умуман кўриш қобилиятини йўқотганликни билдирмайди. Тўғри,кўршапалаклар эхолокациядан фойдаланади, аммо уларнинг ҳаммаси жуда яхши кўриш қобилиятига эга. 2. Баланд бинодан ташланган тангаодамни ўлдиришга қодир эмас. Танга тушаётган пайтда соатига 80 км тезликни олади, аммо бу барибир етарлиэмас. 3. Келажакда малласочларва оч сариқ сочлар йўқолиб кетмайди. Сочларнинг шу ранглари учун жавоб берувчи рецессив генларавлоддан-авлодга ва бошқа рангдаги сочли одамлар орқали ҳам ўтар экан.\n4. Ўлимдан кейин тирноқлар ва сочлар ўсмайди. Терининг сиқилиш эффекти худди уларўсаётгандай таассурот қолдириши аниқланди.\n5. Мутлақ тоза сув — электрни яхши ўтказмайди. Кундалик ҳаётда ишлатиладиган сувдатурли минераллар ва элементлар аралашмаси мавжуд бўлади, шу боис бундай сув орқали электр токи уришимумкин. 6. Қурбақа ва бақаларсўгални юқтирмайди. Аммо у бошқа одам билан қўл бериб кўришиш орқали юқиши мумкин, чунки сўгалларни келтирибчиқарадиган папиллома вируси фақат одамларда бўлади.\n7. Туяқушлар хавф туғилганида бошини қумга тиқмайди. Улар бошини умуман яширмайди.Хавфни ҳис қилган туяқушлар ерга ётиб олади ва ўзини ўлик қилиб кўрсатади.\n8. Кислород етишмовчилигида қон кўк рангга эмас, балки тўққизил рангга киради. Шунчаки вена томирлари тери орқали кўкимтир тусда кўринади. 9. Қанд болаларни гиперфаол қилмайди. Ўтказилганбир неча тадқиқотлар жараёнида болаларга қанд қўшилган ва қўшилмаган ичимликларни бериб кўришган, аммо бууларнинг фаоллигига ҳеч қандай таъсир кўрсатмаган.\n10. Тухумни фақат баҳорги тенгкунлик санасида эмас, балки йилнинг исталган кунида вертикалҳолатда қўйиш мумкин.\n11. Бармоқбўғимларини қисирлатиш билан офисдаги ҳамкасбларингизнинг ғашига тегишингиз мумкин, бироқ бу артритникелтириб чиқармайди. Остеоартритга ёш ўтиши, жароҳатлар, семириш ва генетика сабабчи бўлиши мумкин. 12. Табиий маҳсулотларда пестицидлар йўқ дебўйлаш нотўғри. Пестицидлар бор, лекин уларнинг миқдори шу даражада камки, бу ҳақда ташвишланишга хожат йўқ,дейишмоқда АҚШ қишлоқ хўжалик департаменти вакиллари.\n13. Стресс сурункали гипертониянинг асосий сабабчиси эмас. Тўғри, кучли стрессқон босимини вақтинчалик ошириши мумкин, аммо гипертониянинг сабаби бошқада: нотўғри овқатланиш, генетикмойиллик, кашандалик. 14. Яшин бир жойгаикки марта уриши мумкин. Эмпайр Стейт Билдинг каби жойларга эса йилига 100 мартагача уради.\n15. Одам туғилганидан бошлаб бутун ҳаёти давомида асабҳужайраларини йўқотади деб ҳисоблайдиган кишилар янглишади. Мия янги асаб ҳужайраларини нафақат ёшликпайтида, балки катта ёшда ҳам ишлаб чиқаришда давом этади. Ушбу жараён нейрогенез деб номланади.\n16. Одамлар миянинг бор-йўғи 10%данфойдаланади деган кенг тарқалган фикр хато бўлиб чиқди. Биз миядан тўлиқ фойдаланамиз, миянинг алоҳидаучасткалари эса турли вақтларда қўлланилади. 17. Акулалар саратонга чалиниши мумкин. Улар бу касалликка чалинмайдиган деган афсона акула кемирчагинисаратонга қарши дори сифатида сотган Уильям Лейн томонидан ўйлаб топилган. 18. Ёз фасли Шимолий ярим шар Қуёшга яқинлашгани учун эмас, балки қуёшнурларининг тушиш бурчаги ўзгаргани боис кириб келади. Ёзда Ернинг айланиш ўқи Қуёшга нисбатан 23°27′қияликда бўлади. Агар Ернинг айланиш ўқи Ер орбитасига нисбатан тўғри бурчак остида жойлашганида, йилфасллари ҳам бўлмасди. Ҳамма кунлар бир хил ўтарди.\n19. Фазодан нафақат Буюк Хитой Деворини, балки бошқа йирик иншоотларни ҳам кўриш ёки мутлақо кўрмасликмумкин. Бу оралиқдаги масофага боғлиқ. Ой юзасидан фақат чироқларни кўриш мумкин.\n20. Макдональдс гамбургерлари айнимайди, деган гапларнотўғри. Агар гамбургер узоқ вақт қолдирилса, у бошқа ҳар қандай озуқа каби айнишни бошлайди.


Ташаббус ва ғояларни ҳаракатга келтирайлик!\nМуҳтарам Президентимиз Олий Мажлисга қилган тарихий Мурожаатномада тараққиётга эришиш учун рақамли билимлар ва замонавий ахборот технологияларини эгаллашимиз зарур ва шартлигини эътироф этар экан, “Халқаро ахборот коммуникация технологияларини ривожлантириш индекси” бўйича юқори поғоналарга кўтарилишимиз лозим эканлигига алоҳида урғу берди. Рақамли иқтисодиётга фаол ўтиш келгуси 5 йилдаги энг устувор вазифаларимиздан бири эканлиги белгилаб берилди.\nШунингдек, барча олий мақсадларимизга илму фанни ривожлантириш, давлат ва жамият бошқаруви, ижтимоий соҳада ҳам рақамли технологияларни кенг жорий этиш орқали эришишимиз мумкинлиги тўғрисидаги бунёдкор ғоя тарафдори эканлигимни яна бир бор эътироф этмоқчиман.\nЎзбекистоннинг жаҳон ҳамжамиятидан муносиб ўрин эгаллаши ва ривожланган давлатлар қаторида бўлиши бугун мамлакатимизда амал қилаётган янги ислоҳотларга, одамларнинг тадбиркорлик салоҳиятини рўёбга чиқаришга йўналтирилган инновацион ёндашувларимизга кўп жиҳатдан боғлиқ.\nБу борада нодавлат нотижорат ташкилотларининг ўрни ва улар амалга ошираётган инновацион ғоялар жуда муҳим.\nИлм билан инновация уйғунлиги ғояси бир неча йиллардан буён қизғин ва самарали фаолият олиб бораётган Нодавлат нотижорат ташкилотларининг аниқ, манзилли, илмий-тадқиқот ва ишланмаларига ҳам мазмун бағишлаяпти.\nКўплаб ривожланган мамлакатлар иқтисодиётида бўлгани сингари биз олдимизга катта мақсадларга эришиш учун жадал реформалар ўтказишимиз, бу борада инновацион ривожланишга асосий эътиборни қаратишимиз керак. Бу ташаббусларнинг бош ислоҳотчиси сифатида ҳаракат олиб бораётган нодавлат нотижорат ташкилотлари катта масъулиятни зиммасига олди.\nСўнги пайтларда муҳандислик таркибини янада такомиллаштириш эвазига нодавлат нотижорат ташкилотлари жамиятнинг интеграциялашган ташкилотига айланиб улгурди. Эндиликда биз эътиборни янги услубларни амалиётга татбиқ этишга қаратмоғимиз керак. Боиси, ҳозирги замон талаби шу. Рақамли иқтисодиётга эҳтиёж сезилаётганлигининг сабаби ҳам шунда. Инсон капиталига талаб кун сайин ошиб бораётган тараққиёт ва ривожланиш жараёнида тараққий этган давлатлар билан айнан шу йўналишда ҳамкорлик қилишдан манфаатдормиз.\nБунинг учун биз ННТларнинг халқаро тажриба майдонидан ўринни эгаллашига асосий эътиборни қаратмоғимиз керак. Мен инсонни ҳаракатга келтирадиган ҳар қандай яхши ташаббус ва йилт этган янги ғояни интеллектуал маҳсулотга қиёслайман. Бу эса илм ва ҳаракат дегани. Худди шу илмий салоҳият орқали жамият ривожига тўсиқ бўлаётган ҳар қандай қийин масалаларга осонлик билан ечим топиш мумкин.\nДемак, интеллектуал ресурсларимизнинг асосини инсон ва эгаллаётган билимлар жамланмаси ташкил этади. Иқтисодий ва маънавий ривожланишнинг асосий фактори ҳам айнан шу бебаҳо манбага бориб тақалади. Иқтисодиётнинг ривожланиш палласида билим стратегик аҳамиятга эга. ННТ бу борада жамият талабини ўрганиб ҳар бир соҳанинг асосий ричаги сифатида рақамли иқтисодиётни татбиқ этиш тенденциясини илгари сурмоқда. Давлат хусусий шерикчилик асослари эса бу ҳамкорликнинг бошида туради.\nПрезидентимизнинг шу олий мақсадимизни амалга ошириш учун жамоатчилик назорати фаолиятига кенг имконият яратиб бераётгани бежиз эмас. ННТлар бундан кейин Инновацион ривожланиш вазирлиги билан ўрнатилаётган мақсадли ҳамкорликда бу масалага алоҳида ёндашмоқда.\nПрезидентимиз барчамизни айнан шу соҳадаги билимларни мустаҳкамлаш ва жамиятимиз ҳаётига татбиқ этишга ундаётган экан, биринчи галдаги вазифамиз ҳар биримиз фаолиятимиз давомида инновацион ишланмаларни чуқур ўрганиш, ривожланган давлатлар тажрибасидан келиб чиқиб, рақамли иқтисодиётнинг чексиз имкониятларидан фойдаланишда кўникма ҳосил қилиш.\nНоодатий инновацион ғояларни рўёбга чиқаришда эса илмга, маърифатга суяниб, асосий эътиборни жамоатчилик институтлари ва давлат ўртасида кўприк ҳосил қилишга қаратилган ёндашувлар зарур. Халқаро синов тажрибасидан ўтган бундай ишланмалар билан биз менежментлик муносабатларида янгича қараш ва шаклларни режалаштирмоқдамиз. Назаримда, инновацион ғоялардан фойдаланишда ташкилотлар ташаббус билан чиқиши, маҳаллий ҳокимиятлар эса илм ва амалиётнинг уйғунлашувига кўмаклашишга доим тайёр бўлиши керак. Илмий тадқиқотларни инновацияга айлантиришда бошқа бир мамлакатлар услубини айнан кўчириш эмас, ҳудудлар шароити ва минталитет талабидан келиб чиқиб ғояларни ҳаракатга киритиш лозим, деб ўйлайман.\nЎзбекистон Республикаси Президенти таъбири билан айтганда, халқнинг ўзидан фикр олиб, кейин уни қонуний мустаҳкамлаш ғояси амалиётга кўчиши керак.\nМамлакатимиз ижтимоий сиёсий ҳаётида халқчиллик билан амалга оширилаётган барча ишларда мана шундай дадил назария илгари сурилаётган экан, бу ташаббусли умумҳаракатда барчамизнинг иштирокимиз бўлмоғи керак.\nРежалар улкан истиқболли интилишлар замирида эса одамлар ва уларнинг катта-кичик мақсадлари мужассам. Ташаббусларни қўллаб-қувватлаш ва янги ғояларни ҳаётга татбиқ этишда бугун фаолият бошлаган халқ депутатларининг ўрни ва фидоийликлари шунингдек, сизу бизнинг дахлдорлигимиз нақадар зарур.\n“Sharq Ayoli” Халқаро аёллар жамоат фонди раиси,\nЎзбекистон Экологик партияси Марказий Кенгаши аъзоси,\nТошкент вилоят Кенгаши депутати


(«Айюҳал валад» асарининг ўзбекча таржимаси)\nМаълумки, имом Абу Ҳомид Ғаззолийнинг "Эй фарзанд" номли рисоласи аввал ҳам босилиб чиққан эди. Тез орада ўқувчилар қўлига етиб уларга манзур бўлди. Бу китобчанинг одамлар орасида жуда тез тарқалгани, кишиларни ўз фарзандларининг камоли учун нечоғли қайғураётганидан далолатдир.\nАна шундай қувонарли ҳолатни кўриб, бу хайирли ишни давом эттириш мақсадида "Эй, фарзанд"ни қайта, иккинчи нашрга тайёрлашни азм қилдик.\n"Эй, фарзанд" яна китобхонлар қўлида. Ҳидоят ва тавфиқ Аллоҳдандир. Фарзандларимизни тўғри йўлда улғайиб, баркамол инсон бўлиб етишишларини Яратганнинг Ўзидан сўраб қоламиз\nМуаллиф: Абу Ҳомид Ғаззолийнинг\nНоми: «Эй фарзанд»\nКўрилган сони: 2335\ney farzand, эй фарзанд


Россия ракета синовларини ўтказмоқда\n01 декабр 2020, Тошкент вақти: 16:02\nХабар агентликларига кўра, Россия ҳафта бошидан бери иккинчи марта сувости кемасидан отилган баллистик ракета синовини ўтказган.\nНовости билан Интерфакс ахборот агентликлари Россия бош штаби бошлиғи Николай Макаровга таянган ҳолда, Синева русумли ракета сешанба куни Оқ денгиздаги Брянск номли сувости кемасидан учирилганини хабар қилмоқда.\nГенерал Макаров синовда яқин масофадаги нишонни уриш машқ қилинганини маълум қилган.\nРоссия ҳозирда янги ва мукаммалроқ бўлган Булава русумли ракетани истеъмолга киритмоқчи, лекин янги ракетанинг 10 та синовидан бештаси муваффақиятсиз якунланган.\nРоссия раҳбарларига кўра, Булава ракетаси аксилракета мудофаа тизимларини ёриб ўтиш қобилиятига эга бўлади.


Саудия Арабистони, Ўзбекистон ва Россия Қирғизистонда мактаб қуриб беради\n12:53 / 13.06.2017\nҚирғизистон илм-фан ва таълим вазири Гулмира Худойбердиева журналистларга мамлакатга мактаблар қуришда ким ёрдам бериш ниятида эканини айтиб ўтди.\n«Вазирлик ҳукумат кўриб чиқишига Саудия Арабистони тараққиёт жамғармаси ҳисобидан қуриш учун 16 та таълим объектини киритди. Айни дамда Жўқорғи Кенесда келишувни ратификация қилиш жараёни бўлиб ўтмоқда», - деди у.\n«Бундан ташқари, Ўзбекистон билан ҳамкорлик доирасида Ўшда мактаб қуриш режалаштирилган. Ҳукуматда айни дамда икки давлат ўртасида келишувни имзолаш бўйича жараёнлар давом этмоқда», - дея таъкидлаб ўтди Гулмира Худойбердиева.\n«Россия билан ҳамкорлик доирасида Бишкекда мактаб қуриш режада бор. Ҳокимият ҳозирда қурилиш жойи учун ер ажратмоқда. Яқин орада пойтахтда Хитой гранти ҳисобидан ҳам мактаб очиш мўлжалланган. Уни янги ўқув йил бошида фойдаланишга топширишади», - дея хулоса қилди Гулмира Худойбердиева.


ФИДОЙИНГ БЎЛГАЙМИЗ СЕНИ, ЎЗБЕКИСТОН! - Ўзбекистон овози газетаси\nИнсонни инсон қаторига қўшадиган, халқни халқ, юртни юрт қиладиган, миллатни бошқа миллатлар қаторига тенг қўядиган буюк ва қудратли куч, улуғ ва азиз неъмат — бу давлат мустақиллигидир.\nУзоқ йиллар қарамлик азоб-уқубатларини, жабр-ситамларини тортган, хўрланган, ҳуқуқлари оёқ-ости қилинган халқимиз учун эса мустақиллик улуғдан улуғ, буюкдан буюк, бебаҳо тарихий ютуқ, энг олий бахт, энг олий саодат десак, айни ҳақиқатни айтган бўламиз.\nШу боис ҳам ҳар йили 1-сентябрь — Мустақиллик куни яқинлашгани сайин ҳаяжонимиз ошади, тасвирлаб, ифодалаб бериш қийин бўлган туйғулар вужудимизни эгаллайди, қонимизга қўшилиб оқади. Мамлакатимиз Президентининг мустақиллигимизнинг йигирма олти йиллик байрамига тайёргарлик кўриш ва уни ўтказиш тўғрисидаги қарорининг эълон қилиниши эса қалбимизга гўзал бир байрам кайфиятини олиб кирди. Қарорда билдирилган ёрқин фикрлар, илгари сурилган ҳаётбахш ғоялар, эзгу ниятларга йўғрилган вазифалар кишига ғурур, фахр-ифтихор бағишлайди, юксак масъулият юклайди.\nБу қарор ўзининг нуфузи, залвори, юракка яқинлиги билан бошқа қарорлардан фарқ қилади. Унинг ҳар банди, сатри замирида катта маъно-мазмун, тарихий ҳақиқатлар мужассамлигини яхши англаймиз. Қарорнинг биринчи бандида 1-сентябрь — Мустақиллик куни экани эътироф этиларкан, «...Халқимизнинг асрий орзу-интилишлари рўёбга чиққан буюк тарихий саъна», деб таъкидланади. Нима учун «асрий орзу интилишлар» дейилмоқда? Бу сўзлар маъно-мазмунини қанчалик тушуняпмиз? Айниқса, бугунги ёшлар биладими, бу «асрий орзу интилишлар» нималардан иборатлигини? Бу уч сўз ортида бир асрдан зиёд қарамлик даврининг азоб-уқубатлари, мусибатлари, кулфатлари, қатағонлари ётганини улар англашяптими?\nҚисқа қилиб айтганда, бу сўзлар ортида аччиқ тарихимиз ётибди. Жафокаш халқимизнинг, ор-номусли, ватанпарвар аждодларимизнинг эрк, озодлик, мустақиллик, дея тўккан қони ётибди, орзу армонлари ётибди, қамоқхоналарда, сургунларда ҳаётдан кўз юмган ота-боболаримизнинг жони ётибди, отилган, дорга осилган минг-минглаб инсонларнинг қисмати, оилаларнинг, етим қолган болаларнинг фожиали тақдири ётибди.\nҚарамликнинг даҳшатларини, совет давлатининг золим сиёсатини аниқроқ тасаввур қилиш имконини берадиган айрим мисолларга эътибор қаратайлик. «1937-1939 йилларнинг ўзидагина... 41 минг нафардан кўпроқ киши қамалди. Шулардан 37 минг нафардан кўпроғи судланди, 6 минг 920 киши отиб ташланди...» («Истиқлол йўлида шаҳид кетганлар» китобидан). Уларнинг аксарияти туман ва вилоятлар раҳбарлари, маданият ва таълим ходимлари, олимлар, шоир, ёзувчилар, журналистлар, ўқитувчилар эди, миллатнинг зиёлилари, ватанпарварлари эди... Улар «миллатчи», «жадидчи», «Ватан хоини», «чет эл империализмининг айғоқчиси», «пантуркист» каби турли бўҳтонлар билан йўқ қилинганди. Аслида улар озодлик, эрк ҳақида гапиргани, ўз халқига ачингани, ҳақ-ҳуқуқини сўрагани учун хавфли душман сифатида қатағон қилинганди.\nЮртимиз қарамликда қолган 130 йил давомида қирғину қатағонлар узлуксиз давом этган. 1983-1989 йилларда «Пахта иши», «Ўзбек иши» тамғаси остида совет давлати Ўзбекистонда сўнгги қатағонни ўтказди. Мустабид замонда халқимиз тортган жабр-зулмнинг, бошимизга тушган кулфатларнинг, йўқотишларнинг чеки-чегараси бўлмаган. Халқимиз озодлик, ҳурлик учун узоқ курашган. Шунинг учун ҳам мустақиллик халқимизнинг асрий орзу интилишлари бўлган.\nҚарорда мустақиллигимиз «Буюк ва бебаҳо неъмат» деб қадрланяпти, улуғланяпти. Буюклиги, бебаҳолиги нимаданлиги эътироф этиляпти. «Мустақилликнинг миллий тараққиётимиз, бугунги ва келгуси авлодлар тақдири, келажаги учун беқиёс аҳамияти йиллар ўтиши билан тобора ортиб бормоқда», дейилади қарорда. Шунингдек, Ўзбекистоннинг давлат мустақиллиги халқимизнинг миллий манфаатларини, тинч ва осуда ҳаётини таъминлаш, мамлакатимизнинг халқаро миқёсдаги обрў-эътиборини юксалтиришнинг мустаҳкам пойдевори бўлиб қолмоқда, деб алоҳида таъкидланади.\nДарҳақиқат, бугун Ўзбекистон қандай ютуқларга эришаётган бўлса, барчасининг замирида мустақиллик берган ҳуқуқ, имконият, ваколат турибди. Мустақиллик туфайли, қарорда айтилганидек, жаҳон харитасида Ўзбекистон Республикаси пайдо бўлди. Бирлашган Миллатлар Ташкилотида дунё давлатлари байроқлари қаторида Ўзбекистонимиз байроғи ҳам ҳилпирай бошлади. Биз ўз номимиздан ўзимиз гапириш, ўз тақдиримизни ўзимиз ҳал этиш, ўз юртимизга ўзимиз эгалик қилишдек олий ҳуқуққа, бахтга муяссар бўлдик.\nЭнди, гап шу ерга етганда, ўзимизга ўзимиз оддий, аммо ҳаётий бир-икки саволни бериб кўрайлик: Мустақиллик бўлмаса, Ўзбекистонни дунёда биров танирмиди? Миллат манфаати ҳақида сўз юритиш мумкинмиди? Ким рухсат берарди ўзбек болалари Ватан номидан Олимпия ўйинлари ёки жаҳон чемпионатларига боришига? Бизга насиб этармиди спортчиларимизнинг дунё майдонларидаги ёрқин ғалабаларини кўриш? Ўн-ўн икки яшар фарзандларимиз инсон ақл-заковатини белгиловчи шоҳмот бўйича жаҳон чемпиони бўлиши, «олий зотлар» санъати ҳисобланган пианино бўйича халқаро танловларда ўзбек боласи гран-при совринларини олишини ким ўйлабди? Ёки мактаб ўқувчилари, талабалар ўртасида ўтган математика, физика, химия каби фанлар бўйича халқаро олимпиадаларда фарзандларимиз ғолиб бўлишларига ким ишонарди? Агар мустақиллик бўлмаганида бу ёшлар ҳам минг-минглаб аждодлари каби ўз истеъдодларини намоён қилолмай армонда қолишмасмиди?\nШу ўринда яна бир савол хаёлга келади. Мустақил бўлмаганимизда ёшларимизга ҳозирги шароитларни яратиб бераолармидик, ҳозиргидек ғамхўрлик ва эътибор кўрсатиш имконияти бўлармиди?\nХалқимизнинг ўзига хос фазилатларидан бири шуки, борини, топганини, жону жаҳонини фарзандларига бағишлайди. Бу миллий қадрият давлатимизнинг ёшлар сиёсатида ҳам ўз ифодасини топган. Ота-онанинг фарзанд билан боғлиқ орзу ниятлари давлатимиз сиёсати билан чамбарчас боғланиб кетган.\nМамлакатимиз Президенти Шавкат Мирзиёев Камолот ёшлар ижтимоий ҳаракатининг IV Қурултойида сўзлаган нутқида билдирган фикрлар, таклифлар бу сиёсатнинг янги, ёрқин ифодаси бўлди. Аниқроқ айтадиган бўлсак, бу нутқ ёшлар тарбиясининг барча жиҳатлари қамраб олинган, чуқур ўйланган, ҳаёт ҳақиқатлари ҳисобга олинган юксак сиёсат намунаси бўлди.\nАйтишимиз керак бўлган гапларнинг чеки йўқ, адоғи йўқ. Аммо яна бир мисолни айтмасак бўлмайди. Яқинда Тошкент шаҳрида «Ижтимоий барқарорликни таъминлаш, муқаддас динимизнинг софлигини асраш — давр талаби» мавзусида ўтган анжуманда Президентимиз муқаддас динимиз, миллий қадриятларимиз, азиз авлиёларимиз хотираси, меросини тиклаш, қадамжоларини обод қилиш бўйича амалга оширилган ва оширилаётган кенг кўламли ишлар ҳақида тўхталди. Мустақилликнинг илк йилларидан бошлаб виждон эркинлигини таъминлашга устувор аҳамият бериб келинаётганини таъкидлади. Ҳар биримиз ўйлаб, хулоса чиқариб олишимиз керак бўлган иккита муҳим маълумот келтирилди: «Агар собиқ мустабид тузум даврида юртимизда 80 га яқин масжид фаолият кўрсатган бўлса, ҳозирги кунда уларнинг сони 2 минг 42 тани ташкил этмоқда.\nЎша қарамлик йилларида Ўзбекистонда саноқли кишиларгина Ҳаж қилиш имкониятига эга бўлган эди, холос. Мустақиллик йилларида эса ҳар йили 5 мингдан зиёд юртдошимиз Ҳаж зиёратига бориб келади. Жорий йилда 7200 нафар фуқароларимиз муборак Ҳаж сафарини амалга ошириш имконига эга бўладилар».\nЯна ва яна ўйлаб кўрайлик, яқин ўтмишда динга муносабат қандай эди? Қанчалаб диний китоблар ўтда ёқилди, диний уламолар, диндорлар қамоққа ташланди ёки сургин қилинди, бўҳтондан иборат айбловлар билан отувга ҳукм этилди. ўояси иймон, диёнат, маърифат, маънавиятдан иборат бўлган динимизга нисбатан совет ҳукумати жаҳолатли сиёсат юритди. Мустақил бўлмаганимизда миллий қадриятларимизни тиклаш, жумладан, муқаддас динимизни халқимизга қайтариш қаерда эди...\nТўғриси, кечаги ва бугунги кунни қиёслаб фикр юритсак, Мустақиллик қандай улуғ неъматлигини, унинг олдида тиз чўкишимиз кераклигини юрак-юракдан ҳис этамиз.\nМустақиллик бизга нима берганини катта-катта иқтисодий рақамлардан, маълумотлардан, оддий одамлар тушунавермайдиган молиявий ҳисоботлардан ахтармай, оддий кундалик ҳаётимизга қараб мулоҳаза юритайлик, ўйлаб кўрайлик, кечаги уй-жойларимиз қай аҳволда эди, бугунчи? Кечаги тўйларимиз қандай ўтарди, бугунчи? Кеча болаларимиз қандай мактабларда ўқирди, бугунчи? Улар таълим олиш учун дунёнинг қайси мамлакатларига ўқишга бораоларди, бугунчи?..\nЎзбекистонда — олдин Андижонда, кейин Самарқандда, мана, бугун Жиззахда автомобиль ишлаб чиқарадиган заводлар қуришга ким рухсат берарди? Испаниядан тезюрар поезд олиб келиб, «Афросиёб» номи билан қатновга қўйишимиз нари турсин, буни таклиф сифатида айтишга журъат этаолармидик?..\nҚашқадарё ва Сурхондарё вилоятлари ҳудудларидан тоғлар оша темир йўли қурилиши хаёлимизга келганмиди? Ангрендан Фарғона водийсига тоғларни, қояларни тешиб, темир йўл ўтказилади, десак ким ишонарди? Агар ўша замонда совет давлати раҳбарларига шу бунёдкорликлар лойиҳаларини кўрсатиб, қурилишга рухсат сўраганимизда, тасаввур қилайлик нима бўларди? Ё улар ақлдан озарди, ё бизни ақлдан озганга чиқарарди...\nМустақиллик йилларида пойтахтимиз Тошкент чинакамига дунёнинг гўзал шаҳарларидан бирига айланди. Пойтахтимизнинг бугунги ҳусни-жамоли, таровати билан кечаги кўриниши ўртасида ер билан осмонча фарқ борлигини ҳаммамиз кўриб-билиб турибмиз.\nБугун Нукус шаҳридан тортиб, барча вилоятларимиз марказлари ҳам тамоман янги, гўзал қиёфага эга бўлди. Қишлоқларимизда бунёд этилаётган замонавий уйлар юртимизга келаётган меҳмонларда ҳам ҳавас уйғотмоқда. Булар қаторига санъат, спорт, таълим кошоналарини қўшиб ўйлаб кўрайлик, бу буюк бунёдкорликларга ким рухсат берарди, ким маблағ берарди?...\nБиринчи Президентимиз Ислом Каримовнинг «Она юртимиз бахту иқболи ва буюк келажаги йўлида хизмат қилиш — энг олий саодатдир» асарида айтилганидек, Қорақалпоғистон ёки Хоразмда битта болалар боғчаси қуриш учун ҳам марказдан рухсат олиш керак бўлган, катта-катта идоралар эшигида сарғайиб, кимларнингдир қош-қовоғига қараб яшашга маҳкум этилган эдик.\nБу воқеалар халқимиз хотирасидан ҳеч қачон ўчмайди, унутилмайди. Совет тузумининг тартиби, қонун-қоидалари, қарамликнинг қисмати шундай эди.\nМустақиллигимизнинг қисқа йигирма олти йилида эришилган тарихий ютуқларни, буюк бунёдкорликларни айтиб, ёзиб адо қилиб бўлмайди. Бу ўзгаришларни, муваффақиятларимизни дунё ҳам тан олиб турибди. Ўзбекистоннинг 2014 йилдан 2017 йилгача бўлган даврда йиллик ўсиш даражаси энг юқори давлатлар орасида 5-ўринда қайд этилгани ҳам бунинг тасдиғидир. Ўзбекистон «Бутунжаҳон бахт индекси»нинг янги рейтингида 158 мамлакат орасида 44-поғонада, Мустақил Давлатлар Ҳамдўстлигига аъзо давлатлар орасида эса биринчи ўринда қайд этилди. Яқинда эса дунёнинг қатор нуфузли халқаро ташкилотлари, тадқиқот институтлари томонидан эълон қилинган Бахтиёрлик ва хушкайфиятлилик индексига кўра, 142 мамлакат орасида Ўзбекистон 3-ўринни, Мустақил Давлатлар Ҳамдўстлиги давлатлари ўртасида 1-ўринда туриши эътироф этилди!\nЎйлайлик, бундан атиги йигирма олти йил илгари қарамликда яшаган, туну кун қора меҳнат қилиб, косаси оқармаган, ҳақ-ҳуқуқлари оёқ ости қилиниб, қатағон азобларига солинган халқимиз бугун дунёнинг энг бахтиёр ва хушкайфият уч халқидан бири, деб тан олинмоқда!\nБу баҳо қайси мезонларга кўра, берилмоқда? Мамлакатимиз иқтисодиёти тез ривожланиб, халқимиз турмуши обод бўлиб бораётгани, фуқароларимиз ҳуқуқлари тобора мустаҳкам ҳимоя қилинаётгани, тинчлик-осойишталик барқарорлиги туфайли ана шундай юксак эътирофларга сазовор бўлаяпмиз.\nБугун эса баланд руҳ, катта ғайрат-шижоат билан янада юксак марраларни кўзлаяпмиз. Мақсадимиз — мамлакатимизни модернизация қилиш, демократик ислоҳотларни янада чуқурлаштириш, давлат бошқаруви тизими самарадорлигини ошириш, жамиятда қонун устуворлигини таъминлаш, инсон қадрини улуғлаш, Ўзбекистонимизни дунёнинг энг илғор давлатлари қаторига тезроқ олиб чиқиш...\nБундай кенг кўламли, улуғвор ишларни ким билан, қандай амалга оширамиз?\nҚарорда алоҳида қайд этилди: Буюк келажагимизни мард ва олижаноб халқимиз билан бирга қурамиз. Халқимизнинг мардлиги, олижаноблиги, донолиги тарих синовларидан ўтган, мустақиллигимизнинг дастлабки йилларидаги ўта кескин, мураккаб шароитларда яна бир бор намоён бўлган. Оғир ижтимоий-иқтисодий муаммолар, ёвуз кучларнинг ҳуружлари, фитналаридан шошиб, йўлимизни йўқотмадик, чекинмадик, бўйин эгмадик. Дадил ва қатъий туриб, бир тан, бир жон бўлиб, мустақилликни асрадик, мустаҳкамладик.\nЎша таҳликали кунларда, ўйланмай айтилган бир оғиз сўз, нотўғри ташланган биргина қадам билан олов чиқиб кетиши мумкин бўлган пайтларда Биринчи Президентимиз Ислом Каримовнинг донишмандлиги, халқимизнинг юксак маданияти, маънавияти, бирлиги юртни фалокатлардан, фожиалардан асраб қолди. Ўзаро ҳурмат-иззат, меҳр-оқибат, бағрикенглик бало-қазоларни биздан узоқлаштирди.\nҚарорда муҳим масалалардан бири сифатида Маънавият — энг таъсирчан ва қудратли қуролимиз дея таъкидланаётгани ҳам чуқур маънога эга. Мустақиллик йилларида мустаҳкам ишонч ҳосил қилдик, юксак маънавият — енгилмас куч эканига. Жамиятимизнинг мустаҳкамлиги ҳам аслида халқимиз маънавияти билан боғлиқ. Жаҳолатга қарши курашда ҳам маънавият, маърифат қуролимиз, қалқонимиз бўлмоқда.\nМустақиллик ҳақида фикр юритганда, юрт қадрини ўйлаганда, аждодларимиздан бизга қолган энг катта мерос — шу азиз Ватан эканлигини англаганда, бу муқаддас заминда боболаримиз, момоларимиз, улуғ аждодларимиз ётганини, бу юртдан ўзга борар маконимиз йўқлиги ва бўлмаслигини ҳам ҳис этганда, идрок этганда, юракларимизни титратиб, қалбларимиздан отилиб, бир нидо келади: Фидойинг бўлгаймиз сени, Ўзбекистон!


Янги иссиқҳоналар қурилмоқда – Qumqo'rg'on sadosi\nЯнги иссиқҳоналар қурилмоқда\n“Турон банк” АТБ Термиз\nфилиалига қарашли Қумқўрғон\nбанк хизматлари кўрсатиш\nкўрсатмаларини изчиллик билан\nамалга ошираяпти. Туман ҳокими\nқарори ва шу банк ташаббуси билан\nС. Бойматов ҳудудидаги “Бўстон”\n70 гектар ер ажратилди.\nҲозир 70 гектар ерга тўлиқ фермер хўжаликлари ташкил қилиниб, шунинг 33 гектари учун банк кредитлари берилди.\nҲар бир тадбиркорлик субъектига 1 миллиард 100 миллион сўм 9 фоизли, 3 йиллик имтиёз билан кредит ва бир гектардан ер берилди.\nРеспублика “Турон банк” АТБ бошқаруви ва туман ҳокими Р. Гаппаровнинг ташаббускорлиги туфайли тез фурсатда катта майдонлар улкан қурилиш майдонига айланди. Қудратли техникалар ерларни текисламоқда, қурилиш ташкилотлари иссиқхоналар, унда зарур бўлган биноларни бунёд этмоқда. Бундан асосий мақсад тадбиркорларни иш билан таъминлаш билан бирга хотин-қизлар, ёшлар, банд бўлмаган аҳоли вакилларини ишга жойлаштириш, маҳсулотлар етиштиришни кўпайтириш, даромад олиш, туманнинг бюджети ва экспорт кўрсатгичларини оширишдан иборат. Бундан ташқари, чет давлатларда иш излаб сарсон юрган фуқароларнинг жонига оро кираяпти. Улар энди туманимизда яратилган бу имкониятлардан фойдаланиб ўз юртимизда ишлаб, даромад топмоқда.\nЯнги иссиқхоналарда иш бошқарувчи Умудилло Раҳмонқулов 22 та фермер хўжалигида лойиҳа асосида ажратилган ерда геодезия ўлчовини амалга ошираяпти. Келтирилаётган қурилиш хом-ашёлари, бунёдкорлик ишларининг сифатини назорат қилаяпти. “Турон Ирсувқурилиш” хусусий корхонаси бунёдкорлари тадбиркорларга тегишли бўлган ерда қурилиш ишларини амалга ошираяпти. Бетон заводида ишлаб чиқарилган бетон қоришмалари “Мирсир” автомашинасида ташиб келтирилаяпти. 1 кунда 30 куб бетон қоришмаларини сифатли аралаштирилиб олиб келинмоқда. 12 нафар қурувчи исиқхона пойдеворини бунёд қилаяпти. Азиз Турдуқулов бошлиқ “Сурхон Азизбек Лимонзори” фермер хўжалигида иссиқхона жадал суръатда қурилаяпти. “Нодиржон Нурчи Соҳиб” МЧЖ бунёдкорлари фаол ишлаб иссиқхонанинг устунларини ўрнатди. Устки қисмини пайвандлаяпти. Иссиқхонада қўшимча биноларнинг девор қисмини қуриб тугатди. Улар бир йўла 3 гектарда янги иссиқхона қуриш мажбуриятини олган.\nКамолиддин Кенжаев бошлиқ “Азизбек Фарҳод Лимон” фермер хўжалигида ҳам иссиқхона қурилиши намунали ташкил этилди. Тошкентдаги қувур ишлаб чиқариш заводидан темир маҳсулотлари, Шерободда тайёрланган цемент аллақачон келтирилди. “Диёр эковасте” қурилиш фирмаси бунёдкорлари қурилиш ишларини сифатли бажаришни зиммасига олган. 1 гектардаги иссиқхонанинг смета қиймати 1 миллиард 100 миллион сўм банк кредити сарфланмоқда. Янги иссиқхона фойдаланишга топширилгач 10 та доимий, 15 та мавсумий иш ўрни яратилади. Куз-қиш мавсумида қишлоқ хўжалиги маҳсулотлари экилиб, парваришланади. Лимон, булғор қалампири, қулупнай, бодринг маҳсулотларидан даромад олинади. Маҳсулотлар чет давлатларга экспорт қилинади. Бир йилда 90 минг АҚШ доллари қийматидаги сара ноз-неъматлар чет давлатларга экспортга жўнатилади. 30 миллион сўм соф фойда олинади.\nҲозир янги иссиқхонага қизиқиш катта. Кўп талабгорлар ер олиб, тупроқ ишлари ва бунёдкорликни бошлади. Улар орасида туман бош имом хатиби Қаҳрамон Бойсариев бош-қош бўлиб “Ummul quro” фермер хўжалигини ташкил этди. Бу келгусида чўл ҳудуди янада обод бўлиб, тадбиркорлар фаровон яшашига ишончни оширмоқда.\n«Меҳр ва саҳоват» кўкрак нишони топширилди\nЖАМОАТ ТАРТИБИНИ САҚЛАНГ\nSkylanders Tome 6 – Album pdf ebook\nDekabr 31, 2020 Aprel 6, 2021


Президент оғир атлетикачи Рустам Жангабоевга Nexia автомобили совға қилди\n20:30 / 16.11.2017\nЖорий йилнинг сентябрь ойида Туркманистон пойтахти Ашхобод шаҳри мезбонлик қилган Ёпиқ иншоотларда ва жанг санъатлари бўйича V Осиё ўйинларида Ўзбекистон спорт делегацияси юксак натижага эришди. Ана шу муваффақиятга қорақалпоғистонлик атлетлар ҳам қатор совринлари билан муносиб ҳисса қўшди.\nНукус шаҳридаги янгидан бунёд этилган Олимпия ва миллий спорт турлари бўйича ихтисослаштирилган олий спорт маҳорат мактабида уларни тақдирлашга бағишланган маросим ўтказилди. Тадбирда кенг жамоатчилик вакиллари, мураббийлар, ёшлар қатнашди, деб ёзади «Халқ сўзи» нашри.\nV Осиё ўйинларида оғир атлетика бўйича куч синашган Рустам Жангабоев даст кўтаришда 199, силтаб кўтаришда 243, иккикураш якунига кўра 442 килограмм натижа кўрсатиб, олтин медаль билан тақдирланди. Бундан ташқари, у Қатарнинг Доҳа шаҳрида уюштирилган Осиё кубоги мусобақасида, апрель ойида Туркманистонда бўлиб ўтган Осиё чемпионатида ҳам биринчи ўринни эгаллаганди.\nХалқаро майдонларда Ўзбекистон номини янада улуғлашга муносиб улуш қўшаётган Рустам Жангабоевга тадбирда «Nexia» автомобилининг калити тантанали топширилди.\n— Мамлакатимизда биз, спортчилар учун замон талабларига мос шарт-шароитлар яратиб берилаётанидан беҳад хурсандмиз, — дейди Рустам Жангабоев. — Кўрсатилаётган юксак ғамхўрлик учун Президентимиздан чексиз миннатдормиз. Келгусида ҳам юртимиз байроғини баланд кўтаришга астойидил интиламиз.


Чиндан ҳам, бу очиқ ер анча вақтдан бери қаровсиз, ҳувиллаб ётарди. Туманимиз ҳокимлиги ташаббуси билан чиқиндилардан тозаланди, тартибга келтирилди. Қисқа фурсатда бу ерда болалар ўйингоҳи барпо этилди. Ушбу маскандан уззукун болажонлар қийқириғи, шодон кулгиси эшитилиб туради. Шу боисдан ҳам бу жой дилбандларимизнинг энг севимли маскани бўлди десам, муболаға бўлмас. Аммо бир хунук ҳолат ҳамманинг дилини хира қилади.\nЎйингоҳ атрофига қип-қизил пишган ғишт дид билан териб чиқилган эди. Яъни, 1,5 метрча келадиган ўзига хос девор кўтарилди. Минг афсуски, орадан маълум муддат ўтгач, чор-атрофи ўралган майдонча деворининг ғиштлари ими-жимида, сувга тушган тошдек кўздан ғойиб бўла бошлади. Ахир, бу ғиштларни териш учун озмунча маблағ, ишчи кучи, вақт сарфланганми? Ўйингоҳ ичкарисига ўрнатилган ўриндиқларнинг айримларидаги тахталари олиб ташланган. Нега бундай қилинганига сира ақл бовар қилмайди.\nШунда беихтиёр ўйлаб қоласан, давлатимиз келажагимиз эгалари бўлган болаларга зарур шароитни яратиб бериш учун шунча қайғураётган, жон куйдираётган бир пайтда бу ҳолга нима дейиш мумкин? Ҳамма бало шундаки, жойидан кўчириб олинган, ўғирлаб, ташиб кетилган ғиштларни қайсидир ноинсоф ҳовлиси қурилиши учун ишлатган, ҳойнаҳой. Ёки ғиштни сотиб, топган пули бир кун келиб тешиб чиқмайдими, бунинг касофати болаларига урмайдими? Ўғирликни, бировнинг нарсасига кўз олайтиришни халқимиз ёмон иллат сифатида доимо қоралаб келади. Аммо болаларнинг ҳақидан ўғирликка қандай чидаш мумкин? Афсуски, болалар майдончасидан ғиштни ўмарган ўғрилар ҳалигача топилгани йўқ. Уларни излаб топиш ва элга шарманда қилиш керак, назаримда. Ана шунда адолат қарор топган бўларди.\nЯшнобод туманининг Оҳанрабо кўчасида жойлашган ушбу болалар ўйингоҳи «Ўрта масжид» маҳалла фуқаролар йиғинига қарашли. Девор тикланган жойдан ғиштлар кўчириб олиб кетилган болалар майдончасини кўриб, ҳам раҳмингиз келади, ҳам ғазабингиз қўзийди. Назаримда, бефарқлик ва лоқайдлик сабаб шундай ҳол содир этилган.\nАхир, болажонларда энг яхши фазилатларни улғайтириш, камол топтириш ҳақида қанча гапирсаг-у, мана бундай ҳолатларга лоқайд қараб турсак, бераётган тарбиямизнинг қуввати, кучи бўлармикан? Ахир, биз катталар мурғак дилларни, беғубор қалбларни асраб-авайлашимиз, аввало, уларга намуна бўлишимиз керак эмасми?..


Ҳамид Актамов: Ўйин давомида писта чақиб ўтириб, футболчи ва мураббийларни ҳақоратлайдиган мухлислар кўп\n25 май, 2019, 21:16\nТеглар:Суперлига | Қизилқум | Динамо Самарқанд | Ҳамиджон Актамов\n“Динамо” – “Қизилқум” учрашувидан сўнг меҳмонлар устози Ҳамид Актамов қуйидагича фикр билдириб ўтди.\n“Динамо” жамоаси Самарқандда ҳали мағлуб бўлмаётганлигини жуда яхши билардик. Шунга яраша тайёрландик. Бугун икки жамоага ҳам озроқ омад етишмади. Икки жамоа ҳам яхши ўйин намойиш этди. Мухлислар жанговар баҳс кўришди. Дўстлик ғалаба қозонди, менимча. Ютолмаган бўлсак ҳам, дурангдан хафа эмасман. Сабаби ўтган 10 тур давомида бугунги Самарқандагидек ўйин бўлмаганди. Яъни, биз учун бу йил энг қизиқ баҳс Самарқандда бўлди. Жуда юқори темп, курашлар, ҳужумлар. Фикримча, мухлислар роҳатланишди. “Динамо” ҳам ажойиб ўйин намойиш этди.\n- “Қизилқум” ғалабали ҳисобни қўлдан бой берган бўлса-да, жамоа ўйинидан қониқдингизми?\n- Чинданам, 2-2 натижага қарамай, жамоам ўйинидан ҳам қониқдим. Очиғини айтиш керак, бунақанги ҳужумкор футбол яқин орада бўлмаганди. Кўрдингиз – икки томонда ҳам сўнгги сонияларгача навбатдаги голларни уриш учун имкониятлар бўлди. Икки жамоа ҳам ҳужумкор ўйин кўрсатди. “Динамо” билан бугунги ўйин “Қизилқум” учун бу йилги энг қизиқарли баҳс бўлди, шубҳасиз.\n- Навоийдаги сўнгги турда жамоангиз “Сурхон”га мағлуб бўлгач, ўйин давомида маҳаллий мухлислар босимига дуч келганлигини кўргандик. Жамоа бу баҳсга қандай тиклана олди?\n- Биласизми, стадион трибуналарида ҳар доим футбол кўрадиган ҳам, футболни кўра олмайдиган ҳам келади. Шу боис, ҳар доим йигитларимга уқтираманки, трибунадаги ҳайқириқ ва эътирозларга эътибор қилманг деб. Трибунада бекорчи одам кўп, қиладиган иши йўқлар писта чақиб, ўйин давомида футболчини ҳам, мураббийни ҳам сўкиб ўтиради, асабига ўйнайди. Бундайларга фарқи йўқ, ким ғалаба қозонишини. Мана шундай мухлислар камайса футболимиз ютади. Бундай одамлар ҳамма шаҳарларда футболни орқага тортади. Чунки, бундайлар ҳамма жойда бор. Бу футбол – ўша куни омад “Сурхон”га кулиб боқди. Футбол ўзи шунақа. Ким ҳам ютқазмайди дейсиз... Ҳаттоки “Барселона” ютқазаяпти 4-0 ҳисобида. Шу учун футбол халқ ўйини. Бугун ёмғирга қарамай, Навоийдан келиб бизни қўллаб-қувватлаб турган ишқибозларга раҳмат! Улар бизни ўйин билан табриклашди. Ҳақиқий мухлислар мана шундай бўлади! Агар ёмонни ёмон деяверсангиз ҳеч қачон яхши бўлиб қолмайди.\n- Легионер ҳужумчи Смит Медина нега таркибга киритилмади?\n- Биласизми, бугунги ўйин учун таркибни шахсан ўзим аниқладим, ҳеч ким билан маслаҳатлашмадим. Айтишим мумкинки, Самарқанддагидек ўйинга Медина умуман ёрдам бера олмасди бизга.\n- Эркин Бойдуллаевни илк марта марказий ҳимояда кўрдик ва у яхши ўйин намойиш этди. Бу Навоийдаги мағлубиятдан кейин ротациямиди ёки мажбурий танловми?\n- Бу клубнинг ички сири деган бўлардим. Шу сабаб бу саволга аниқ жавоб беришни истамасдим. Шундай қарорга келгандим. Битта нарса дейишим мумкин, жамоамиздаги барча футболчилар ва ёшлардан Эркин Бойдуллаевдан ўрнак олишларини сўрайман. Эркин 34 ёшга кирганига қарамай, исталган ёш футболчилардан яхшироқ ўйнамоқда. Уни ҳимояда қўйсам ҳам, ҳужумга қўйсам ҳам кўрсатмани бажара олади. Бундай универсал футболчи ҳамма ишни қила олади. ЎФАдаги тест имтиҳонларида ҳам 5 та тестдан 4 тасини аъло даражада топширди. Исталган ёшлардан кўпроқ ишлаяпти. Ҳамма таҳлилчилар буни кўриб туришибди. Аммо негалдир, Эркин Бойдуллаевни Ўзбекистон миллий терма жамоасига чақиришмайди. Эркин исталган нуқтада ўзини кўрсата олган бўларди.\nМанба: "Динамо" матбуот хизмати


Оила бу – ҳаёт Университетидир. — Dilkashradio.com\nОила бу – ҳаёт Университетидир.\nАссалому алайкум мафтункор ва бетакрор опа-сингиллар. Бугун ҳам сизлар билан мен Лола биз учун мухим бўлган мавзулардан бири оила ҳақида сухбатлашамиз. Оила ҳақида жуда кўп марта суҳбатлар олиб борганмиз. Бироқ бугунги оила мавзусига бошқача ёндашамиз. Оилани ҳар ким ҳар хил тушунади. Бироқ бизнингча оила бу ҳаётнинг энг катта университети бўлиши керак. Ҳар бир университетда ўқитувчилар бўлганидек оила аталмиш ҳаёт университетида ҳам ўқитувчилар бор. Бу ўқитувчилар ота ва она. Бу ўқитувчилар бола ҳаётида муҳим ўрин тутади. Ҳатто тажрибасиз ота-оналар ҳам яхши натижа кўрсата оладиган ўқитувчи бўлишлари мумкин. Худо фарзандлар юрагидан ота оналар учун махсус жой ажратган. Айниқса болалар кичкина бўлганларида ота-оналар улар учун ҳаётни ўргатадиган асосий ўқитувчи бўладилар. Чунки кичик ёшдаги болалар жуда қизиқувчан, ва ҳамма нарсани тезда ўзига қабул қилиб оладиган бўладилар. Улар шундай кичик ёшлариданоқ ҳаётларидаги энг катта иккита ўқитувчи ёрдамида Худонинг ҳақиқатларини ўрганишлари керак.\nЁшлик чоғларида олган бу йўл-йўриқ ва ҳақиқатлар улғайгач, дунёнинг ёлғонлари, ноҳақликлари орасида уларга йўл кўрсатади. Қуйида келтириладиган ўқув методлари оила университетингизга ажойиб, ўқув дастури бўлиб хизмат қилади.1) Ҳар куни оилавий Худога вақт ажратиш. Кўпгина имонли оилалар ҳар куни 10 ёки 30 минут вақт ажратиб, Худонинг Каломини ўқишни ва муҳокама қилишни одат қилиб олганлар. Бу жуда яхши одат. Оилавий бу одат болаларнинг ҳаётида катта натижалар беради. Бу одат орқали болалар Худони таниб билиш ва хурмат қилишни ўрганади. Ундан ташқари кичик ёшлариданоқ Худонинг Каломига жавобгарлик ҳиссини шакллантиради. Бу одат орқали болалар Муқаддас Каломнинг энг муҳим китоб эканини уни ҳар куни ўқиб туриш лозимлигини англайдилар. Ҳар куни оилавий тарзда Худога вақт ажратиш орқали ота-оналар фарзандларига ибодат қилишни, Худонинг Каломлари ҳақида суҳбатлашишни ўргатадилар.2) Болаларга ўрнак бўлиш. Болаларнинг тақлид қилишга уста экани ҳеч кимга сир эмас. Улар яхши тақлидчи бўлганлари учун ҳам кўчада кўрган ёки эшитганларини ўйламаган ҳолда тақлид қилаверадилар. Оилада бола қандай ҳолатда тарбия топса, ўзида олган тарбиясини акс эттиради. Жахлдор ва асабий болалар худди шундай оилада ўсган бўладилар. Аксинча хурсанд, меҳрибон болалар эса Муқаддас Руҳга тўлган оиладан етишиб чиқади.\nЧунки бу сифатларни улар ота-оналаридан ўрганган бўладилар. Бошқаларни ҳурмат қилиш, самимийлик, олийжаноблик бу сифатларни фақат ўргатиш билан болага сингдириб бўлмайди. Бола ўзида шу сифатларни шакллантириши учун аввало бу сифатларни ота-онасида кўриши лозим. Агар фарзанд жуда яхши ўрнак бўлган оилада ўсган бўлса, ташқи муҳитдаги уларнинг тарбиясига таъсир қиладиган кучларга бардош бера оладилар. Агар ота-она Худога итоатли бўлсалар, Унинг амрларига амал қилсалар, Худо ваъда қилганидек, учинчи тўртинчи авлодигача ҳам баракали бўладилар. 3) Севги билан тарбиялаш. Ҳар бир бола ўз истагича ҳаракат қилишни хоҳлайди. Бу инсон зотининг гуноҳли сифатларидан бири. Шунинг учун ҳам биз ота-оналар болаларга нима мумкин, нима мумкин эмаслигини уқтирамиз.\nБолалар мумкин бўлмаган нарсалардан тийилиш лозимлигини билиши керак. Муқаддас Каломга кўра тарбия қиладиган ота-оналарнинг фарзандлари жуда бахтлидирлар. Чунки Маталлар китобида шундай ёзилган: «Калтакни аяган одам ўғлини ёмон кўради, ўғлини севган эса ёшликдан тартиб интизомга ўргатади.” Ўн етти фарзанднинг онаси болалар тарбияси ҳақида шундай деган эди: « Оилада ота-онасига итоат қилишни ўрганмаган фарзанд, катта бўлиб оиладан чиқиб кетгандан кейин ҳам Худога бўйсунишни ўрганмайди.” Болаларга доимо йўл-йўриқ кўрсатиб туриш керак бўлади. Хатолари учун болани уриш керак эмас. Бироқ қайсарлик қилганда уриб тўғри йўл кўрсатиш керак. Тиришқоқ опа-сингиллар сизларга болалар тарбияси қизиқарли эканини биламан. Бу мавзулардан бохабар бўлиш учун бизнинг www.najot.com сайтимизга киришни маслаҳат бераман. Оилангизга тинчлик ва ҳотиржамлик тилаб хайрлашаман.


Шимолий Кореяда қўзиқоринсимон булут ҳосил қилиб кучли портлаш содир этилди.\nБу ҳақда Жанубий Кореянинг “Ренхап” ахборот агентлиги хабар қилди. Дастлабки маълумотларга кўра, портлашни Жанубий Корея ва АҚШ давлатлари ядровий синов оқибатида содир бўлган, деб гумон қилган.\n“Ренхап” агентлиги хабарига кўра, портлаш 9 сентябр куни — Шимолий Корея ўз мустақиллигининг 56 йиллигини нишонлаётганда содир бўлган.\nАҚШ давлат котиби Колин Пауэллнинг бугун билдирган мулоҳазасига кўра, Шимолий Кореяда содир бўлган кучли портлаш ядровий қуролни синаш оқибатида юз берган деган фикр асоссиздир.


Шавкат Мирзиёев 3 та тақдимотни маъқулламади - xabar.uz\n30.01.2022 20:01 0 4440\nПрезидент Шавкат Мирзиёев 30 январь куни ёшлар, спорт, соғлиқни сақлаш, электр энергияси соҳаларидаги лойиҳалар тақдимоти билан танишди. Шулардан 3 тасини маъқулламади.\nМутасаддилар ёшларнинг бўш вақтини мазмунли ташкил этиш ва спортни оммалаштириш борасида маҳалла ва мактаблардаги шароитлар ўрганилгани ҳақида ахборот берди. Қайд этилганидек, юртимиздаги 9 минг 309 та маҳалладан 763 тасида спорт объекти, 6 мингдан ортиғида кутубхона йўқ. Шунингдек, 10 минг 130 та мактабдан 2 мингдан зиёдида спорт зали, 22 тасида кутубхона мажуд эмас.\nБу жойларда спорт масканлари ва кутубхоналар барпо этиш бўйича 3 хил лойиҳа таклифи ишлаб чиқилган. Биринчисида китоб жавонлари ва спорт қурилмалари ўрнатиш, иккинчисида очиқ спорт майдонлари ҳамда учинчисида ёпиқ иншоотлар барпо этиш назарда тутилган.\nДавлат раҳбари бу лойиҳаларни маъқулламай, қайта кўриб чиқиш бўйича ўз тавсияларини берди.\n– Тасаввур қилинглар: қишлоқларда оддий одамларга нима керак, ёшларга нима керак? Болалар кечқурун нима ўйнайди? Ёши катталар қаёққа бориб, суҳбатлашади? Шуларни ўйлаб, халқимиз хоҳишини инобатга олиб, лойиҳа қилиш керак. Масалан, маҳаллада мактаб, стадион бор. Шунинг ёнида сунъий қопламали мини-футбол майдони, баскетбол, стол тенниси, шахмат-шашка учун жойлар ташкил этиш мумкин. Бунга керак ҳамма нарса ўзимизда ишлаб чиқарилаяпти. Иккинчидан, шу жойларда кутубхона, компьютерхона, ошхона, ҳаммом қурса бўлади. Келгусида шифокор пунктларини ҳам жойлаштириш мумкин. Умуман, бу орқали ҳам хизматлар ривожланади, ҳам одамлар рози бўлади. Ҳар бир маҳалланинг мана шундай иқтисодий, ижтимоий, илмий маркази бўлиши керак, у ерда ҳаёт қайнаши керак, – деди Шавкат Мирзиёев.\nШундан келиб чиқиб, лойиҳани такомиллаштириш, маҳалла марказларини давлат-хусусий шериклик асосида ташкил этиш вазифаси қўйилди. Бунинг учун тадбиркорларга имтиёз берилади ва эвазига ижтимоий масъулият юкланади. Куннинг маълум соатлари маҳалла ёшлари учун текинга ажратилади.\nШавкат Мирзиёев спорт мактаб ёшлар кутубхона\nТехнология 13 дақиқа олдин\n«Ёшлар дафтари»даги имтиёзлар амалдаги 11 тадан 25 тага кўпайтирилади\nТаълим 38 дақиқа олдин\nСўнгги икки йилда 400 нафар ёшлар «Эл-юрт умиди» жамғармаси орқали хорижга ўқишга юборилди\nТаълим 48 дақиқа олдин\nЎтган ўқув йилида Президент мактабларини битирган 424 нафар ўғил-қизнинг барчаси ОТМга қабул қилинди


Самарқанд вилоятида хорижда ишлаб келган фуқаролар ўртасида ОИТС билан касалланганлар аниқланди. Бу ҳақда вилоят соғлиқни сақлаш бошқармаси - 16 Мая 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Juma, 26.02.2021, 04:26\nГлавная » 2013 » May » 16 » Самарқанд вилоятида хорижда ишлаб келган фуқаролар ўртасида ОИТС билан касалланганлар аниқланди. Бу ҳақда вилоят соғлиқни сақлаш бошқармаси\n«Шу билан бирга касалликлар орасида ОИВ, сил кабилар ҳам қайд этилмоқдаки, бу атрофдагиларга жиддий хавф туғдиради. Шу боис, хориждан қайтаётнган фуқаролар, Ватанга етиб келишлари билан тиббиёт муассасаларида тегишли мутахассислар томонидан синчковлик билан текширувдан ўтказилмоқда. Текширув натижасида олинган анализлар ёрдамида аниқ ташхислар қўйилмоқда», — деб ёзади ЎзА.\nЎтган 4 ой давомида чет элда меҳнат қилган 12 мингдан зиёд киши шу каби тиббий текширувлардан ўтказилган. «Уларнинг баъзиларида турли касалликлар аниқланган. Хусусан, RW-текшируви, ОИВ-инфекцияси анализлари натижасида ОИТС билан касалланганлар аниқланди. Ҳозирда мазкур ҳолатлар бўйича тегишли чоралар кўрилмоқда, беморлар даволаниш курсларидан ўтишмоқда. Бундан ташқари, одам савдоси қурбонларига ёрдам кўрсатиш Республика реабилитация маркази хизматларидан фойдаланаётган фуқаролар яшаш жойларида тиббий назорат остига олинган ва уларга керакли тиббий ёрдам кўрсатилмоқда", — дейди Ҳожиметова.\n2012 йилнинг январь-октябрь ойларида Ўзбекистонда 3 минг 367 та ОИТС қайд этилган. ОИВни юқтириб олганлар асосан, Тошкент ва Андижон вилоятига тўғри келмоқда.\nКатегория: Dunyo xabarlari | Просмотров: 691 | | Теги: Самарқанд вилоятида хорижда ишлаб к | Рейтинг: 3.0/2


«ТИРНОҒИНГНИ ҒАЖИМА!» | Суғдиёна биринчи аёллар электрон журнали\nОнихофагия - одатми ёки касаллик?\nОнихофагия. Илмий тилда тирноқни тишлаш одати шундай ном олган. Бундан чиқди, тирноқни тишлаш касалликми? Унга нималар сабаб бўлади? Оқибатлари қандай? Саволларга Тошкент шаҳри Болалар руҳий-асаб касалликлари маркази диспансер бўлинмаси бошлиғи, олий тоифали шифокор Адиба ҲОШИМОВА жавоб беради.\nБу ёқимсиз одат сабаблари ҳақида турли қарашлар мавжуд. Баъзилар «ҳаммасига генлар айбдор»лигини такидлайди. Яъни улар фикрича, бу болага қачондир тирноғини тишлаш одати бўлган ота-онадан ўтади. Бошқалар эса тирноқни тишлаш боладаги агрессия ёки стресс оқибати экани тарафдори. Аслида боланинг бу одати сабабини унинг ҳиссий ҳолатидан излаш керак. Ўйин майдонидаги тушунмовчиликлар, боғча ёки мактабдаги стресслар, оиладаги зиддиятлар, ота-онанинг доимий тергашлари митти одамчанинг ич-ичидан ўзидан ва атроф-муҳитдан қониқмаслигига олиб келади.\nБу ниманинг аломати?\nБаъзи ота-оналар фарзандида пайдо бўлган ёқимсиз одатга кераклича эътибор беришмайди. Шунчаки болани тенгдошларидан фақатгина салбий одатларни «кўчириш»да айблашади, холос. Тўғри, бу фикрда қисман жон бор, лекин бу одатнинг пайдо бўлиши бирмунча жиддий сабабларга боғлиқ. Мутахассислар онихофагияга бежизга энг кўп тарқалган патологик одат сифатида қарашмайди. Болалар педагоглари ва руҳшунослари бунинг энг асосий сабабини боланинг безовта руҳий ҳолатига боғлашади. Одатда катталар болалар ҳаётида онихофагияга олиб келадиган даражадаги стресслар бўлмайди, деб ҳисоблашади. Бироқ биз катталар учун унчалик аҳамиятли бўлмаган нарсалар ҳам бола учун катта аҳамият касб этишини унутмаслик лозим.\nСабаб ва маслаҳатлар\nОнихофагия билан курашишга киришар экансиз, аввало оилангиз ва фарзандингиз ҳаётида сўнгги пайтларда юз берган воқеаларни таҳлил қилиб кўринг. Асосийси — касаллик сабабини топиш.\nЗерикиш. Ўйлаб кўринг, болакайнинг кундалик ҳаёти қизиқарли ишлар, қувноқликларга қанчалик бой? Фарзандингизга ҳаддан зиёд қаттиққўл эмасмисиз? Бўлар-бўлмасга тергайвермайсизми, жазолайвермайсизми? Эҳтимол, болакайнинг тенгдошлари билан боғлиқ муаммолари бордир-у, сизга буни айтишга имкони бўлмагандир? Табиийки, гап ҳар куни байрам ташкиллаштириш ҳақида бормаяпти. Лекин фарзандингизни болаларча вақтичоғлик қилишда чегараламаслик сизнинг қўлингизда. Масалан, майли, сувдаги ўйиндан кейин полга совун кўпиклари сачраса, бу тўғирлаб бўлмайдиган ҳолат эмас. Болани фойдали машғулотлар (китоб томоша қилиш, мозаика йиғиш…) билан банд қилишга ҳаракат қилинг. Қанчалик банд бўлсангиз ҳам ҳеч бўлмаса бир кунда бир соатгина вақт ажратиб, фарзандингиз билан дилдан гаплашинг, кунингзи қандай ўтгани ҳақида сўзлаб Беринг ва боладан ҳам кун қандай ўтганини сўранг.\nЭътибор етишмаслиги. Агар фарзандингиз яна «гўдаклигига қайтиб қолса», яъни тирноғини тишлаш сингари одат чиқарса, демак, унга илгариги эътиборингиз унга етишмаяпти. Балки болакай сиз хоҳлаган даражада «катта бўлиш»га тайёр эмасдир. Боланинг мажбуриятлари доирасини аста-секин кенгайтириб боринг, лекин ўзингиз ҳам ёрдам беринг. Кўмагингизни эса аста-секин камайтириб боринг, лекин бу вазиятда болага кўпроқ меҳрингиз, эркалашларингиз керак. Фарзандингизни «катталарча» қилган ҳар бир иши учун ошкора рағбатлантириб туринг, бироқ катталар ролини бўйнига илиб қўйманг. Кўпроқ қучоқланг, ўпинг. Агар уни ўзини «чақалоқларча» тутиши учун жазоласангиз, бу энг катта хатонгиз бўлади. Уларга ўта эътибор қаратиб юборманг.\nЙиғилиб қолган агрессия. Болани ҳис-туйғуларини тўғридан-тўғри ифодалашга ўргатинг. Унда агрессия йиғилиб қолмаслигига ҳаракат қилинг. Бунинг учун «бақириш» ўйини ўйнаш ёки ёстиқ билан бир-бирингизни уриб ўйнашингиз мумкин. Бу фарзандингиз тенгдошлари билан дўппослашганда ҳам рағбатлантириш маъносини билдирмайди албатта. Лекин агар бола ва дўстлари орасида тушунмовчилик бўлса, гап нимадалигини билмасдан туриб, фарзандингизни жазолашга шошилманг. Унга агрессив ҳиссиётни чиқариб ташлаш имконини берадиган роль ўйновчи ўйинларга тез-тез таклиф этиб туринг.\nЮқори хавотир. Ота-оналарнинг кайфияти ва ўзини тутиши болаларнинг асаб бузилишларига ҳам сабаб бўлади. Кичкинтойлар радар сингари хавотирингиз, безовталигингизни сезади. Бундай вазиятда фарзандингиздаги тирноғини тишлайвериш одатини йўқотиш учун аввало ўзингиз ўзгаришингиз керак. Бола ўзини кутганингиздек тутмаса, ҳадеб уни айблайверишдан ўзингизни тийинг. Кунига ҳеч бўлмаса бир соатга бола бўлишга ҳаракат қилинг: уйдаги саранжом-саришталик, кийимдаги доғлар ва мурожаатдаги «ақл ўргатиш»ларни унутиб, фарзандингиз билан болаларча мириқиб ўйнанг. Бу боладаги хавотирлик, салбий ҳиссиётларни чиқариб ташлашда ёрдам беради.\nБола турли тери инфекцияларига бирмунча чалинувчан бўлиб қолади. Чунки онихофагия бактерия, вирус ва гижжаларнинг организмга кириши учун йўл очади.\nМунтазам равишда тирноғини тишлайдиган бола доим оғиз бўшлиғига инфекция киритади. Бу эса стоматит, фарингит, ангина касалликлари хавфини оширади.\nТирноғини тишлашга одатланган болада руҳий муаммолар ҳам юзага келади. Аслида ҳам катталарнинг кўпгина қўрқув ва комплекслари болалигидан «мерос» қолган бўлади.\nХуллас, агар сизнинг фарзандингиз ҳам тирноғини тишласа, бу одатми ё касаллик эканини аниқлаш учун болалар психотерапевтига мурожаат қилинг.\nНилуфар тайёрладиTwitter НравитсяSocButtons v1.5


Оренбург божхоначилари Ўзбекистондан Россияга мевалар олиб кетаётган учта юк машинасини ушлаб қолди\n21:32 / 31.07.2015\n30 июль куни Ўзбекистондан Россияга мевалар олиб кетаётган учта юк машинаси Қозон-Оренбург-Қозоғистон чегараси федерал трассасининг 730-километрида ушлаб қолинди, деб хабар бермоқда Пиволжье божхона бошқармаси.\nБожхоначилар маҳсулотларнинг ўзига эътироз билдирмаганлар, бироқ юк машиналари Россия ҳудуди бўйлаб Евроосиё иқтисодий иттифоқи қонунчилигини бузган ҳолда ҳаракатлангани эътирозга сабаб бўлган. Юк машиналари, ҳужжатларга кўра, Божхона иттифоқининг ҳудудига Қозоғистонга қишлоқ хўжалиги маҳсулотларини етказиб бериш учун вақтинчалик киритилган. Юк машиналарининг охирги манзили Оқботе шаҳри қилиб кўрсатилган. Бироқ юк шу транспорт воситалари билан Россия томонга йўналтирилган.\nШу сабабли машиналар халқаро ҳудуд бўйлаб эмас, балки Божхона иттифоқи ҳудуди бўйлаб ички ташишни амалга оширганлар. Ҳайдовчиларга жарима солинди.